Jaga-jaga Jika Anda Sering Sakit Sendi, Ini Mungkin Tanda Hidap DIABETES!

Sakit sendi atau masalah sendi boleh berlaku kepada semua golongan terutamanya kelompok berusia dan mereka yang menghidap penyakit tertentu.

Sebagai contoh, anda mungkin tidak mengetahui bahawa sakit sendi atau sakit berkaitan tulang yang anda alami sebenarnya berkaitan dengan penyakit diabetes.

Jenis-jenis sakit sendi dan tulang yang berkaitan dengan diabetes

Bagi pesakit diabetes
, anda sebenarnya mempunyai risiko yang lebih tinggi untuk mendapat beberapa masalah sendi dan juga tulang.

Antara faktor yang menyebabkan
kemunculan sakit sendi yang disebabkan oleh diabetes ini ialah kerosakan saraf
, penyakit arteri dan juga faktor obesiti.

Berikut adalah antara jenis-jenis masalah sendi dan tulang yang mungkin boleh berlaku kepada penghidap diabetes.

#1. Sakit sendi Charcot

Sendi Charcot berlaku apabila keadaan sendi menjadi merosot disebabkan oleh kerosakan pada saraf.

Kerosakan saraf adalah salah satu daripada komplikasi biasa diabetes.

Sendi Charcot biasa berlaku di bahagian kaki anda.

Antara simptom-simptom bagi keadaan ini ialah berasa kebas dan kesemutan atau hilang rasa sensasi pada bahagian sendi tersebut.

Sendi juga mungkin akan berasa sedikit panas, berwarna kemerahan dan menjadi bengkak.

Bahagian sendi yang terlibat juga mungkin menyebabkan anda rasa sakit yang teramat sangat.

#2. Sindrom tangan diabetes

Sindrom tangan diabetes adalah satu keadaan di mana kulit pada tangan menjadi seperti berlilin dan menebal. Pergerakan jari juga menjadi sukar.

Punca penyebab kepada sindrom tangan diabetes tidaklah diketahui namun ia biasa berlaku dalam kalangan mereka yang telah lama menghidap diabetes.

Simptom bagi sindrom tangan diabetes ialah anda tidak mampu untuk menggerakkan jari-jemari anda sepenuhnya dan menggenggam jari anda.

#3. Osteoporosis

Osteoporosis adalah sejenis penyakit berkaitan tulang.

Ia menyebabkan tulang anda menjadi lemah dan terdedah untuk mengalami kepatahan ataupun pecah.

Mereka yang menghidap diabetes jenis 1 mempunyai risiko yang lebih tinggi untuk mengalami osteoporosis.

Penyakit ini jarang sekali menunjukkan simptom pada peringkat awal.

Namun, apabila penyakit ini sudah mula menjadi lebih teruk, ia akan menjejaskan ketinggian anda, menyebabkan postur badan yang menunduk atau membongkok malah menyebabkan tulang anda patah.

#4. Osteoartritis

Osteoartritis adalah gangguan sendi yang dicirikan oleh pemecahan tulang rawan sendi.

 Ia boleh berlaku di mana-mana bahagian sendi tubuh anda.

Bagi penghidap diabetes jenis 2, mereka
mempunyai risiko yang lebih tinggi untuk mengalami osteoartritis
 yang mungkin disebabkan oleh faktor risiko seperti obesiti.

Antara simptom-simptom bagi osteoartritis ialah berlakunya masalah sendi, pembengkakan dan kekakuan pada sendi, selain kehilangan fleksibiliti pada sendi.

#5. Sakit sendi DISH

DISH adalah singkatan bagi
diffuse idiopathic skeletal hyperostosis
, atau dikenali sebagai penyakit Forestier.

Ia adalah satu keadaan pengerasan tendon dan ligamen yang biasanya memberi kesan kepada tulang belakang anda.

DISH biasa dikaitkan dengan diabetes jenis 2, yang mungkin disebabkan oleh faktor pertumbuhan insulin yang menggalakkan pertumbuhan tulang baharu.

Apakah simptom-simptom DISH? Anda mungkin akan mengalami rasa sakit, kekakuan dan pengurangan pergerakan pada bahagian yang terjejas.

Jika ia menjejaskan bahagian tulang belakang anda, bahagian belakang dan juga leher anda mungkin akan turut mengalami kekakuan.

#6. Kontraktur Dupuytren

Kontraktur Dupuytren adalah kecacatan yang berlaku di mana satu atau lebih jari anda membengkok ke arah tapak tangan anda.

Ia disebabkan oleh pengerasan tisu penghubung pada tapak tangan dan juga jari.

Kontraktur Dupuytren biasa berlaku dalam kalangan mereka yang telah lama menghidap diabetes.

Simptomnya ialah berlakunya pengerasan kulit pada tapak tangan anda.

Anda mungkin tidak berkemampuan untuk meluruskan jari-jari anda jika ia berlaku.

#7. Kekakuan bahu

Kekakuan bahu berlaku apabila bahu anda mengalami kesakitan dan mempunyai pergerakan yang terbatas. Ia biasanya menjejaskan sebelah bahu anda sahaja.

Punca kepada keadaan ini masih tidak jelas namun diabetes adalah faktor risiko yang paling biasa.

Simptom-simptom bagi kekakuan bahu ialah rasa sakit saat anda menggerakkan bahu anda.

Anda juga akan berasa sakit pada sendi bahu lalu menyebabkan anda mengurangkan pergerakannya.

Kesimpulan

Kebanyakan daripada penyakit ini bukanlah berpunca daripada diabetes semata-mata.

Malah ia juga boleh berlaku dengan sendiri atau disebabkan oleh penyakit lain.

Namun, diabetes adalah faktor risiko bagi kesemua penyakit-penyakit yang berkaitan sakit sendi dan masalah tulang yang disenaraikan ini.

Kebanyakannya berkait rapat dengan masalah yang berpunca daripada kerosakan saraf yang terjejas disebabkan oleh diabetes.


Anak Suka Mengunyah Kudapan? Ibu Ini Kongsikan 5 Snek Mudah Dan Sihat Untuk Si Kecil

Memberikan anak makan makanan yang sihat merupakan tanggungjawab setiap ibu bapa. Namun, tidak semua makanan yang sihat itu disukai oleh anak-anak, terutama sekali apabila dijadikan sebagai snek. Namun begitu, snek yang sihat tetap menjadi fokus utama ibu bapa disebabkan kebaikan snek berkhasiat untuk tubuh anak. Kami kongsikan di sini pengalaman Puan Norhamimah menyediakan snek sihat untuk anaknya berserta contoh snek berkhasiat yang boleh anda cuba di rumah.

Untuk mendapatkan lebih banyak info berkenaan Keibubapaan, anda boleh klik
di sini
.

Laiqa, kanak-kanak perempuan yang lasak

Nur Malaiqa merupakan puteri kedua bagi pasangan Puan Norhamimah Abu Samah dan Encik Norham Mohd Yusuf.

Nur Malaiqa, atau lebih mesra dipanggil Laiqa sahaja sudah pun memasuki usia 10 bulan.

Menurut ibunya, Laiqa boleh dikatakan sebagai seorang yang
agak lasak
.

Malah,
sifat lasaknya
 itu sudah boleh dilihat sewaktu dirinya masih lagi bayi.

Pisang, antara contoh snek berkhasiat kegemar
an Laiqa

Menurut Norhamimah, Laiqa mula diberi makan
solid food
 sewaktu usianya memasuki 6 bulan.

Pada waktu itu, dia memperkenalkan
nasi putih
 yang dikisar halus sahaja tanpa menambah
sebarang gula
 atau garam.

Bermula pada usia tersebut juga, Laiqa secara perlahan-lahan diperkenalkan dengan makanan sampingan atau snek sehinggalah umurnya sekarang.

 Antara contoh snek berkhasiat yang diberikan oleh ibunya ialah seperti
buah-buahan
 dan juga biskut bayi.

A
da juga masanya Laiqa diberikan roti putih selepas dia sudah mula pandai mengunyah.

Kata Norhamimah lagi:

“Contoh snek berkhasiat yang menjadi kegemaran Laiqa ialah
pisang
 yang biasanya kami berikan sementara menunggu waktu makan tengah hari dan makan malam”.

Ini 5 contoh snek berkhasiat yang disediakan Norhamimah!

Tidak dinafikan, terdapat pelbagai produk makanan bayi atau
snek bayi
 yang dijual di pasaran.

Hal ini pastinya memudahkan ibu bapa untuk mendapatkan snek pilihan untuk anak kecil di rumah.

Namun menurut ibu ini, bagi kanak-kanak yang berusia bawah 2 tahun, kebanyakan produk makanan di pasaran tidak sesuai untuk diberikan kepada anak.

 Ini disebabkan kandungan gula dan garam yang tinggi.

Oleh sebab itu, dia menyediakan dan memilih sendiri snek untuk Laiqa di rumah.

Antara snek yang disediakan untuk anaknya ialah:

Yogurt
 buah-buahan.
 Sebaiknya, hanya gunakan yogurt biasa yang dicampur dengan buah-buahan potong segar.

Biskut beras.
 Biskut ini banyak dijual di pasar raya. Lihat kepada jenis biskut yang telah dicampur dengan sayur atau buah-buahan.

Aiskrim
homemade
.
 Aiskrim
homemade
 boleh dibuat sendiri tanpa mencampurkan gula dalam adunannya.

Pisang bakar.
 Pisang bakar ini biasanya dihidangkan sekali dengan sedikit parutan keju.

Cekodok atau jemput-jemput.
 Cekodok ini digoreng dengan menggunakan mentega tanpa garam.

Ini pula kebaikan beri anak snek sihat

Norhamimah menyatakan, contoh snek berkhasiat seperti pisang amat digalakkan untuk diberi kepada anak-anak selain daripada hidangan utama.

Antara kebaikan snek berkhasiat kepada anak ialah ia dapat mengawal
rasa lapar
 anak sepanjang hari.

Selain itu, snek yang berkhasiat juga boleh membekalkan tenaga dan nutrien penting untuk tubuh anak kita.

Tambahan pula, snek merupakan jenis hidangan ringkas yang mudah untuk disediakan sewaktu keluar berjalan-jalan atau
beriadah
.

Anak-anak boleh menikmati snek sewaktu mereka sedang bermain-main atau melakukan aktiviti lain.

Ibu kena kuat mental kalau anak kerap minta makan snek

Walaupun penyediaan snek untuk anak agak mudah, namun ibu juga memerlukan
mood yang baik
 untuk menyediakan makanan tersebut.

Kata Norhamimah,

“Ada masa saya agak penat bekerja di siang hari dan tidak sempat menyediakan snek untuk anak-anak pada waktu malam. Selain itu, anak-anak juga ada kalanya akan terus meminta snek walaupun baru sahaja habis waktu snacking. Pada waktu ini, ia memang sangat mencabar bagi mengelakkan anak daripada terus meminta snek. Sebagai ibu bapa, kawalan mental memainkan peranan penting untuk mengawal pemakanan snek ini. Janganlah ibu bapa melarang atau memarahi anak-anak sekiranya mereka berkeras mahu makan snek pada waktu yang lain”
.

Sedikit tip daripada ibu ini, jika anak kerap meminta snek bukan pada waktunya, cuba tarik perhatian mereka untuk melakukan
aktiviti lain
 agar mereka tidak meminta-minta lagi.

Kesimpulan

Tidak salah untuk memberikan snek kepada anak, malah ia amat digalakkan.

Namun, ibu bapa perlu mengawalnya dengan memberikan snek pada waktu tertentu sahaja.

Paling penting, pastikan snek yang diberikan itu berkhasiat untuk tumbesaran anak-anak.


Kalau Tak Nak Nasi Cepat Basi, Boleh Ikut 4 Petua Ini! 'Confirm' Nasi Tahan Lama

Jika anda masak nasi di rumah, adakah nasi cepat basi? Kenapa nasi cepat basi ya? Sebagai contoh, nasi yang dimasak pada waktu pagi sudah berbau dan berlendir apabila tiba waktu petang.

Ada banyak faktor yang boleh menyebabkan nasi dimasak menjadi cepat basi antaranya seperti suhu ruang, periuk nasi yang kurang bersih atau kualiti beras itu sendiri.

Jadi, apa cara yang boleh dibuat agar
nasi
 tidak cepat menjadi basi? Lihat di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Tanda nasi basi

Ada beberapa tanda yang boleh anda lihat yang menandakan bahawa
nasi putih basi
 atau rosak.

Tekstur nasi agak lembik dan berlendir. Jika dipegang, ia mudah pecah atau hancur.

Nasi mengeluarkan bau yang agak masam atau busuk, tidak seperti nasi yang baru ditanak.

Nasi terlalu kering
 dan keras. Ini biasanya berlaku pada nasi yang disimpan dalam peti sejuk terlalu lama.

Nasi berubah warna menjadi kekuningan dan tidak lagi putih.

Petua elak nasi cepat basi

Nasi boleh menjadi cepat rosak disebabkan beberapa faktor seperti yang telah dijelaskan sebelum ini.

Oleh sebab itu, petua yang dikongsikan ini juga melibatkan semua proses daripada sebelum dan selepas menanak nasi.

Antara petua untuk elak nasi cepat basi ialah:

#1. Basuh periuk dengan bersih

Ya, kadangkala periuk yang digunakan itu sebenarnya menjadi punca utama mengapa nasi yang dimasak selalu basi.

Ia berkemungkinan disebabkan oleh faktor
bakteria
 yang ada pada sisa nasi sebelumnya yang masih melekat pada periuk.

 Antara kaedah yang paling banyak dikongsikan untuk mencuci periuk nasi adalah dengan menggunakan
asam keping
.

Caranya boleh dilihat seperti di bawah ini:

Basuh periuk seperti biasa dengan menggunakan sabun pencuci pinggan. Kemudian, bilas sehingga bersih.

Setelah itu, masukkan tiga genggam
garam kasar
 berserta beberapa keping asam gelugur (asam keping). Tambahkan sedikit air ke dalam periuk.

Gosok dalam periuk dengan campuran asam keping dan garam itu tadi menggunakan tangan.

Setelah itu, biarkan selama 15 minit.

Lakukan langkah yang sama seperti di atas sebanyak 3 atau 4 kali.

Kemudian, cuci bersih periuk dengan
sabun
 dan bilas.

Isi air dalam periuk dan didihkannya selama 15 minit.

#2. Basuh beras berkali-kali

Beras
 yang tidak dibasuh dengan betul juga boleh menyebabkan nasi cepat basi.

Sebaiknya, basuh beras sekurang-kurangnya tiga kali atau lebih. Cuba basuh beras sehingga warnanya tidak keruh.

Cara ini boleh membantu nasi yang ditanak tahan lebih lama. Selain itu, ia juga lebih menyihatkan kerana kita mengeluarkan lebihan kanji sebelum nasi dimasak.

Setelah beras dicuci bersih,
masak nasi
 dengan menggunakan air bertapis untuk nasi yang lebih tahan lama.

#3. Keluarkan wap setelah nasi masak

Jika anda menggunakan periuk nasi elektrik atau automatik, buka penutup periuk nasi selepas nasi masak.

Ini bertujuan untuk mengeluarkan wap nasi supaya ia tidak berkumpul terlalu banyak dan menyebabkan wap air menitis pada nasi.

Jika
wap air
 menitis pada nasi, ia berpotensi membuatkan nasi cepat berbau dan berlendir.

 Setelah penutup dibuka, sebaiknya dilap dahulu dengan menggunakan kain bersih atau
tisu
 sebelum ditutup semula.

Anda juga boleh menggemburkan nasi ketika penutup dibuka agar nasi berderai elok dan tidak berketul apabila telah sejuk.

#4. Panaskan periuk atas api

Ada masanya kita terlupa mencuci periuk dan mengakibatkan baki nasi menjadi berkulat dan busuk.

Pada waktu ini,
bakteria
 dan kulat telah berkembang biak dengan jayanya dalam periuk anda.

 Jadi jangan pelik mengapa nasi cepat busuk walaupun periuk dibasuh berkali-kali.

Perlu diingat, sesetengah bakteria tidak mudah disingkirkan dengan hanya sabun pencuci pinggan sahaja.

 Oleh itu, anda perlu menggunakan kaedah lain untuk membunuhnya.

Letakkan periuk secara terbalik di atas
dapur
 dan buka api.

Biarkan selama beberapa minit agar api dapat membunuh bakteria pada periuk sebaik mungkin.

Kesimpulan

Kini anda telah tahu apa punca dan kenapa nasi cepat basi di rumah.

Gunakan petua-petua yang kami kongsikan di atas agar nasi dapat bertahan lebih lama. Selamat mencuba!


Ramai Meninggal Dalam Kereta Akibat Serangan Jantung, Ini 8 Perkara Penting WAJIB Tahu

Serangan jantung dan sakit dada kiri sememangnya sesuatu yang menakutkan lebih-lebih lagi jika ia berlaku semasa kita sedang memandu.

Jika menggunakan telefon, makan sambil memandu dan memandu semasa mabuk boleh meningkatkan risiko kemalangan, apatah lagi jika anda sakit dada sebelah kiri semasa memandu.

Saban tahun, jumlah kes mereka yang mengalami masalah kardiovaskular di seluruh dunia meningkat.

Namun, apakah kebarangkalian anda untuk mendapat serangan jantung semasa sedang memandu?

Untuk mendapatkan lebih banyak info tentang Penyakit Jantung, sila dapatkannya
di sini.

Simptom serangan jantung mungkin berbeza mengikut individu

Serangan jantung dan sakit dada kiri berlaku apabila aliran darah ke jantung terhalang.

Keadaan ini boleh terjadi akibat
pengumpulan lemak, kolesterol dan bahan lain
 yang membentuk plak pada dinding arteri jantung.

Jika plak tersebut pecah dan membentuk darah beku, ia boleh tersekat pada saluran arteri kecil menyebabkan otot jantung kekurangan darah dan mati dalam proses tersebut.

Pelbagai simptom sakit dada kiri boleh dialami oleh mereka yang menghidap sakit jantung.

Antara yang lazim adalah:

Sakit dada kiri

Sakit lengan kiri yang menjalar ke leher, dagu atau belakang badan

Loya

Pedih ulu hati atau sakit abdomen

Sesak nafas

Berpeluh sejuk

Kelesuan

Pening kepala

Walau bagaimanapun, apa yang anda perlu tahu, bukan semua yang mendapat serangan jantung akan mengalami simptom yang sama.

Sebagai contoh, tahap keterukan sakit dada boleh mengelirukan pesakit.
Ada yang mengalami sakit teruk
 dan ada yang mengalami sakit yang ringan.

Dalam situasi tersebut, mereka yang mengalami sakit ringan kebiasaannya beranggapan ia merupakan simptom masalah lain.

Padahal apa yang dialami oleh mereka adalah serangan jantung dan perkara ini boleh menjadi teruk sekiranya mereka tidak mendapatkan rawatan dengan kadar segera.

Bagi
pesakit diabetes tidak terkawal pula
, simptom sakit dada kiri mungkin tiada. Namun, mereka boleh mengalami simptom lain seperti yang tersenarai.

Sakit jantung ketika memandu, apa langkah seterusnya?

Terdapat beberapa langkah yang boleh diambil oleh pemandu atau penumpang jika berlaku serangan jantung:

Jika anda sedang memandu dan
mengalami simptom serangan jantung
, lepaskan pedal minyak secara perlahan-lahan dan cari kawasan yang selamat di bahu jalan atau kawasan rehat untuk memarkir kereta secepat mungkin.

Kalau ada penumpang bersama anda, minta bantuan mereka untuk membelok kereta ke arah yang selamat.

Bawa bertenang. Tidak kiralah sama ada penumpang atau pemandu yang mendapat serangan jantung, panik hanya mencetuskan huru-hara.

Pastikan anda membawa mangsa ke hospital secepat mungkin. Elakkan daripada membawa mereka ke klinik kecil, memandangkan ia tidak mempunyai kelengkapan untuk merawat serangan jantung.

Jika jarak di antara hospital dan anda terlalu jauh, hubungi perkhidmatan kecemasan dan maklumkan kedudukan anda.

Kalau pesakit mempunyai
ubat kemam (nitroglycerin) atau aspirin
, bantu pesakit untuk mengambil ubat tersebut.

Jika degupan jantung pesakit terhenti, lakukan resusitasi kardiopulmonari (CPR) untuk mengekalkan fungsi otak, mengembalikan aliran darah dan pernafasan.

Jika anda berhampiran dengan pusat membeli-belah, cari mesin defribilator automatik. Mesin ini boleh membaca ritma jantung dan menghantar kejutan elektrik mengikut keperluan semasa.

Adakah saya masih boleh memandu kereta jika alami masalah jantung?

Secara amnya, jika anda mengalami sebarang masalah kesihatan yang boleh menyebabkan anda hilang kawalan stereng kereta,
anda tidak disarankan memandu
.

Terdapat beberapa perkara yang kebiasaannya menjadi faktor bagi menentukan keupayaan seseorang itu untuk memandu:

Jika keadaan kesihatan anda boleh menyebabkan anda pengsan semasa memandu seperti epilepsi, aritmia dan hilang kesedaran

Jika keadaan kesihatan boleh mempengaruhi keupayaan anda untuk memandu dengan selamat seperti kecacatan tubuh,
rabun warna
, cacat penglihatan, masalah mental dan kebergantungan terhadap dadah dan alkohol

Jika anda mengalami masalah kesihatan yang berkaitan, anda akan diperiksa oleh doktor bagi mengenal pasti keupayaan anda untuk memandu.

Dalam kes tertentu, anda mungkin ditegah daripada memandu memandangkan keadaan kesihatan anda serius.

Namun, sepantas mana anda boleh kembali memandu bergantung kepada:

Jika anda masih mengalami sebarang simptom sakit dada kiri

Jenis rawatan yang pernah anda terima

Berapa cepat anda sembuh

Jika anda baru lepas menjalani
sebarang pembedahan atau prosedur kesihatan
, rujuk kepada doktor jika anda boleh memandu.

Kebanyakan prosedur, terutamanya yang membenarkan pesakit balik pada hari yang sama tidak menyarankan anda memandu.

Jika berlaku sedemikian, pastikan anda membawa teman untuk memandu selepas semuanya selesai.

Konklusi

Serangan jantung hingga menyebabkan sakit dada kiri ketika memandu boleh
mendatangkan kesan buruk bukan sahaja kepada pemandu
, malah penumpang dan pengguna jalan raya yang lain.

Sekiranya anda mempunyai masalah jantung atau kesihatan kronik lain sehingga menjejaskan keupayaan anda untuk memandu dengan selamat, rujuk kepada doktor yang bertauliah.


Faraj Boleh Menjadi Haus Dan Longgar? Kenal Pasti Mitos Di Sebalik Vagina Ketat!

Apabila berbicara mengenai faraj, terdapat banyak mitos dan kesalahfahaman yang berlegar-legar dalam kalangan masyarakat. Misalnya, ada yang percaya, faraj ketat akan hilang keanjalan dan menjadi longgar selamanya.

Itu sebenarnya tidak benar sama sekali! Faraj wanita bersifat elastik…

Ini bermaksud, ia dapat meregang untuk memberi ruang kepada zakar,
sex toys
dan tentunya, kelahiran bayi!

Usah risau, walaupun faraj ketat anda jadi melebar pada waktu dan situasi tertentu,
Miss V
 tidak akan mengambil masa yang lama untuk kembali ke bentuk asalnya.

Teruskan membaca untuk merungkai lebih banyak mitos di sebalik faraj wanita!

Untuk mendapatkan lebih banyak info tentang Kesihatan Wanita, sila dapatkan
di sini.

Faraj ketat, apa ertinya?

Jika kalian mengalami kesakitan atau ketidakselesaan semasa penetrasi seks, anda mungkin berasa risau akan saiz faraj yang terlalu ketat atau kecil untuk melakukan hubungan kelamin, kan?

Sebenarnya, tidak. Dengan pengecualian kes yang jarang berlaku, isu berkaitan faraj ketat saat bersetubuh hampir tidak wujud.

Dalam keadaan tidak terangsang, panjang faraj adalah 3 hingga 4 inci. Ia mungkin tidak cukup panjang untuk sesetengah zakar atau alat permainan seks.

Tetapi apabila anda terangsang, faraj akan menjadi lebih panjang dan lebih lebar, di samping
menghasilkan pelincir semula jadi.

Justeru, sekiranya anda
mengalami kesakitan
 atau kesulitan penetrasi, itu mungkin petanda anda tidak cukup terangsang saat bersama, bukannya sebab terlalu ketat ya!

Selain itu, kesakitan semasa penetrasi boleh menjadi tanda kondisi tertentu seperti jangkitan, kecederaan, atau keabnormalan kongenital.

Faraj, bagaimana ia berubah?

Untuk makluman pembaca, faraj wanita akan melalui perubahan sepanjang hayat. Ia dicipta untuk melakukan hubungan seks dan melahirkan bayi.

Kedua-dua kejadian tersebut mengubah bentuk dan keketatan faraj. Memahami perubahan ini dapat bantu anda mengenal pasti sebarang risiko masalah perubatan.

Perubahan semasa bersetubuh

Faraj akan mengembang dan memanjang saat terangsang. Apabila anda
berasa ghairah
, bahagian atas faraj bakal memanjang, lantas menolak serviks dan rahim ke dalam badan.

Dengan cara itu,
sex toy
 atau aktiviti seks tidak akan ‘melanggar’ serviks semasa penetrasi dan memicu ketidakselesaan.

Faraj turut mengeluarkan pelincir semula jadi apabila penetrasi zakar berlaku, memberikan pengalaman seks yang menyenangkan dan tidak menyakitkan.

Jika penetrasi zakar bermula terlalu awal sebelum ia sempat dilincirkan, anda berisiko mengalami kesakitan.

Perubahan semasa bersalin

Anda mungkin sudah tahu, faraj wanita akan membesar dan mengembang untuk menampung kelahiran bayi. Walaupun begitu, ia akan kembali ke ukuran normal.

Namun, selepas bersalin secara normal (faraj),
faraj mungkin terasa berbeza.
 Ya, mungkin betul tapi itu bukan bermakna ia tidak lagi ketat.

Bentuk dan keanjalan semula jadi
Miss V
 bersifat berubah-berubah sepanjang jangka hayat, dan ini bermakna anda harus menyesuaikan diri dengan perubahan tersebut.

Ini mungkin juga menjadi indikasi untuk
mencuba posisi seks baharu
 atau menguatkan otot-otot lantai pelvis dengan
senaman Kegel
 untuk memperoleh kembali kekuatan dan keketatan faraj.

Baca juga:

Cara Kurangkan Koyakan Vagina Sewaktu Bersalin

Rasa Miss V Longgar, Apa Kata Anda Cuba 3 LANGKAH Ini Untuk Ketatkan Vagina Wanita

Sekiranya anda takut faraj ketat…

Beberapa kondisi boleh mempengaruhi faraj ketat. Kebanyakannya bukanlah masalah besar dan mudah dirawat.

Kondisi-kondisi ini merangkumi:

#1 Jangkitan menyebabkan faraj ketat

Jangkitan, termasuk juga
penyakit kelamin (STD)
, tidak mengubah bentuk atau saiz faraj anda.

Walau bagaimanapun, ia berupaya menyebabkan hubungan seks menjadi lebih menyakitkan.

#2 Rangsangan atau pelinciran tidak mencukupi

Rangsangan memberikan tubuh pelinciran semula jadi. Cuba
lakukan
foreplay
lebih lama dan kerap.

Ingat, kelentit sebenarnya lebih hebat daripada sangkaan anda tau!

Tetapi jika penetrasi masih terasa sukar walaupun selepas melakukan
foreplay
,
gunakan pelincir
 yang boleh dibeli di pasar raya untuk bantu atasi isu ini.

#3 Kecederaan atau trauma

Kecederaan pada pelvis atau alat kelamin juga boleh
menjadikan seks menyakitkan.

Oleh itu, mohon bersabar dan tunggu sehingga anda sembuh sepenuhnya sebelum melakukan aktiviti seksual.

Selain itu, sekiranya anda pernah diserang secara seksual, sebarang hubungan intim mungkin sukar dilakukan jika tidak mendapat bantuan terapi yang mencukupi.

#4 Vaginismus menyebabkan faraj ketat

Vaginismus
 mampu memicu pengecutan otot lantai pelvis secara tidak sengaja.

Sebelum penetrasi, keadaan ini menyebabkan otot-otot lantai pelvis mengetat dengan ekstrem sehingga menyekat kemasukan zakar atau alat permainan seks.

Kondisi ini mungkin disebabkan oleh faktor kegelisahan atau ketakutan yang dialami seseorang wanita.

Sesetengah individu dengan masalah ini turut alami kesukaran untuk
menggunakan tampon
 atau menjalani ujian pelvis.

Rawatannya bakal melibatkan gabungan terapi. Sebagai tambahan kepada terapi seks, doktor akan bekerjasama dengan pesakit untuk menggunakan
vaginal dilators.

Peranti berbentuk seakan kon ini membantu pesakit memperoleh kawalan ke atas lantai pelvis dan belajar untuk melepaskan reaksi berotot tanpa sengaja yang dialami sebelum penetrasi.

Sekiranya vagina terlalu longgar…

Ura-ura yang berlegaran dalam kalangan wanita yang mengatakan kononnya faraj akan menjadi longgar atau haus, adalah auta!

Ingin penulis tekankan sekali lagi, faraj wanita akan berubah seiring dengan pertambahan usia.

Kontraksi dan kelahiran bayi adalah salah satu peristiwa penting yang dapat
mengubah keanjalan semula jadi faraj.

Namun, mitos yang mengatakan faraj melonggar usai bersalin adalah palsu kerana
Miss V
 anda akan kembali seperti keadaannya sebelum kelahiran.

Benar, ia mungkin terasa berbeza, tapi perkara ini adalah cukup normal dan ini bukan bererti faraj anda tidak seketat dulu ya!


Diabetes dan Kesannya Terhadap Emosi

Diabetes adalah satu keadaan yang memberi kesan kepada cara tubuh seseorang menggunakan gula untuk tenaga. Walau bagaimanapun, diabetes menjejaskan hampir semua sistem badan dan mempunyai kesan pada emosi seseorang.

Diabetes dan perubahan emosi

Diabetes boleh menyebabkan pelbagai kesan terhadap emosi seseorang. Sebagai contoh, menguruskan diabetes boleh menyebabkan seseorang menjadi stres. Seseorang mungkin juga sentiasa bimbang tentang gula dalam darah mereka sama ada ia terlalu tinggi atau terlalu rendah.

Pelarasan diet pesakit dan sentiasa memeriksa gula dalam darah boleh menambah tekanan dan kesenangan hidup seseorang. Akibatnya, mereka lebih cenderung mengalami perasaan kebimbangan dan kemurungan.

Perubahan gula dalam darah boleh menyebabkan perubahan mood seseorang berlaku dengan cepat seperti menyebabkan mereka sedih dan mudah marah. Ini terutama berlaku semasa episod hipoglikemia, di mana paras gula dalam darah menurun lebih rendah daripada 70 miligram setiap desiliter (mg / dL).

Antara perubahan emosi penghidap diabetes:

Kejutan/Penafian

Anda mungkin berasa terkejut, keliru dan mungkin sedikit bingung dengan keputusan diagnosis. Anda juga mungkin berpura-pura bahawa diagnosis itu salah dan enggan mengambil sebarang langkah untuk menguruskan penyakit ini. Menyedari bahawa diabetes akan memainkan peranan penting dalam hidup anda adalah satu langkah utama untuk menerima keadaan anda.

Ketakutan/Kebimbangan

Anda mungkin berasa takut kerana anda tidak mempunyai banyak pengetahuan mengenai diabetes dan tidak pasti apa yang akan berlaku seterusnya. Atau anda mungkin takut komplikasi akibat penyakit diabetes. Bagaimana pun, anda boleh mengurangkan kebimbangan dengan mengambil berat tentang kesihatan anda, mempelajari berkenaan diabetes dan memahami bagaimana anda boleh menangguhkan atau mencegah komplikasi daripada berlaku.

Sedih/Hiba

Selepas diagnosis, anda mungkin merasakan kesedihan seperti kehilangan orang tersayang. Anda mungkin merasakan bahawa hidup anda telah berubah selama-lamanya dan meratapi kehilangan gaya hidup anda sebelum diagnosis. Menghidap diabetes mungkin membuat anda berasa lemah atau tidak bersemangat, terutama jika anda juga mempunyai komplikasi penyakit ini. Sebaiknya, luahkan perasaan anda kepada seseorang yang boleh memahami anda seperti  orang lain yang menghidap kencing manis atau profesional / kaunselor penjagaan kesihatan bagi membantu meredakan kesedihan anda.

Kemurungan

Walaupun tempoh bersedih adalah normal dengan diagnosis mana-mana penyakit kronik, kesedihan yang berpanjangan boleh menjadi tanda kemurungan. Kemurungan adalah dua kali biasa pada orang yang menghidap kencing manis dan ia juga dikaitkan dengan pengurusan gula dalam darah yang buruk, komplikasi kesihatan dan penurunan kualiti hidup.

Maklumkan kepada doktor anda jika anda terus merasakan ‘down’ selama lebih daripada beberapa bulan selepas diagnosis atau jika anda mempunyai tanda-tanda kemurungan yang lain, termasuk rasa keletihan sepanjang masa, perubahan pola tidur, perubahan tabiat makan, kesulitan membuat keputusan, dan rasa putus asa atau tidak berdaya. Kemurungan boleh dirawat secara berkesan dengan ubat, kaunseling atau kedua-duanya.


Puting Payudara Terbalik

Definisi

Apa itu Puting Payudara Terbalik?

Puting payudara terbalik adalah keadaan di mana puting payudara ditarik ke dalam payudara daripada menghala ke luar. Keadaan ini juga dipanggil sebagai inversi puting payudara, retraksi puting payudara, atau invaginat puting payudara, walaupun sesetengah pemerhati boleh membezakan dua variasi ini.

Apakah kebarangkalian Puting Payudara Terbalik?

Puting payudara terbalik biasa berlaku. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Puting Payudara Terbalik?

Puting payudara adalah bahagian projeksi tengah areola. Puting payudara terbalik boleh berlaku sama ada untuk sementara waktu atau secara kekal. Puting payudara terbalik yang betul-betul terjadi adalah disebabkan oleh pelekatan pada dasar puting yang mencantumkan kulit dengan tisu di bawahnya. Selain itu, puting payudara terbalik boleh berlaku pada salah satu payudara sahaja.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca Puting Payudara Terbalik?

Punca-punca umum termasuklah:

Wanita yang mempunyai puting payudara terbalik sejak lahir lagi.

Selepas menyusu badan, duktus susu mungkin telah rosak atau menjadi berserat dan terbalik balik, yang mana boleh menarik puting payudara ke dalam.

Pembedahan sebelum ini yang mengakibatkan tisu parut terhasil, yang mana boleh menyebabkan inversi puting payudara.

Kanser payudara mungkin boleh menyebabkan puting payudara terbalik.

Semakin bertambah usia, kulit payudara akan jadi mengeleber dan kulit di sekeliling puting payudara akan menjadi lendut, menyebabkan inversi.

Sebarang jangkitan pada payudara boleh menyebabkan inflamasi, mengakibatkan tisu parut berserat menarik puting payudara ke dalam.

Sesetengah wanita mempunyai puting payudara terbalik semasa hamil.

Mempunyai puting payudara terbalik terkemudian dalam hidup mungkin merupakan simptom kepada keadaan perubatan yang lebih serius, seperti penyakit Paget payudara. Keadaan ini khususnya terjadi kepada wanita yang berusia lebih daripada 50 tahun dan merupakan sejenis kanser payudara yang jarang berlaku di mana duktus di bawah areola atau bagi sesetengah kes terpencil, puting payudara itu sendiri, telah terganggu akibat kanser.

Walaupun kanser payudara jarang berlaku pada lelaki berbanding wanita, ia juga boleh terjadi kepada lelaki. Terdapat juga keadaan yang tidak begitu teruk, ektasia duktus mamari, yang mana merupakan inflamasi dan kadang-kadang berlaku jangkitan pada duktus mamari. Keadaan ini biasanya berlaku pada wanita yang berumur lebih daripada 50 tahun kerana ia sering terjadi akibat perubahan hormon. Inversi puting payudara juga boleh menjadi indikasi kepada gangguan payudara, seperti abses payudara, nekrosis lemak, dan mastitis.

Faktor-faktor Risiko

Apakah yang meningkatkan risiko saya kepada Puting Payudara Terbalik?

Terdapat banyak faktor risiko bagi puting payudara terbalik, seperti:

Genetik

Hamil

Selepas menyusu badan

Meningkat usia

Jangkitan

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Puting Payudara Terbalik didiagnosis?

Bagi memeriksa sama ada anda betul-betul mempunyai puting payudara terbalik, anda boleh cuba ujian “cubit.” Pegang payudara anda pada bahagian tepi areola antara ibu jari dan jari telunjuk anda. Tekan dengan lembut tetapi kuat lebih kurang satu inci ke belakang puting anda. Jika puting payudara anda tersembul keluar, maksudnya puting anda normal. Jika ia tidak tersembul keluar atau menjadi tegak, ia dikira sebagai puting yang rata. Jika ia tertarik ke belakang atau hilang, ini adalah puting payudara yang betul-betul terbalik.

Bagaimana pesakit Puting Payudara Terbalik dirawat?

Alat penyedut

Terdapat beberapa alat penyedut yang boleh digunakan untuk membalik semula puting payudara yang telah terbalik. Kebanyakan alat ini dipakai di bawah baju bagi tempoh masa yang lama. Produk-produk ini dijual di bawah pelbagai nama, termasuklah:

Retraktor puting

Penarik keluar (extractor) puting

Kelongsong

Cawan

Biasanya alat ini berfungsi dengan menarik puting ke dalam cawan kecil. Hal ini dapat merangsang puting dan membuatkan ia tersembul keluar. Apabila telah lama digunakan, alat ini boleh bantu melonggarkan tisu puting. Ini dapat membantu puting anda untuk kekal tegak bagi tempoh masa yang lebih lama.

Menindik puting

Menindik puting kadang kala dilakukan untuk menarik keluar puting payudara yang telah terbalik. Hal ini kerana barang perhiasan yang ditindik itu dapat membantu puting anda untuk kekal dalam posisi tegak.

Pembedahan

Jika anda mahukan sesuatu yang kekal, pilihan yang anda ada hanyalah pembedahan. Terdapat dua jenis pembedahan yang berbeza:

Pembedahan dengan mengekalkan separuh daripada duktus susu: Pembedahan ini dikenali sebagai teknik “flap payung terjun.” Wanita yang menjalani prosedur ini masih boleh menyusu badan kerana terdapat beberapa sistem duktus susu yang masih ada. Anda tidak sepatutnya mengalami perubahan dalam sensasi puting payudara.

Pembedahan dengan duktus susu yang dibuang: Prosedur ini lebih biasa dilakukan. Wanita yang menjalani prosedur ini tidak dapat menyusu badan kerana semua duktus susu telah dibuang. Anda tidak sepatutu mengalami perubahan dalam sensasi puting payudara.

Tanya dengan doktor anda mengenai pilihan mana yang terbaik untuk anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Puting Payudara Terbalik?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi masalah puting payudara terbalik:

Letak ibu jari anda pada kiri atau kanan puting anda. Pastikan jari anda diletakkan pada bahagian dasar puting, bukan pada bahagian luar areola.

Tekan dengan kuat ke dalam tisu payudara anda.

Semasa masih menekan ke bawah, tarik ibu jari anda perlahan-lahan daripada satu sama lain.

Gerakkan ibu jari anda di sekeliling puting dan ulang semula.

Anda boleh lakukan teknik ini pada bila-bila masa yang anda mahu untuk membuatkan puting anda tersembul, tetapi masih tidak jelas berapa lama kesan ini akan berpanjangan. Bagi mendapatkan hasil yang terbaik, lakukan teknik ini sekurang-kurangnya sekali sehari. Stimulasi secara berkala mungkin dapat membantu puting anda untuk tersembul keluar dengan lebih kerap lagi.

Tiada sebarang kajian yang dilakukan bagi membuktikan sama ada teknik ini berkesan. Payudara setiap orang berbeza, jadi cuba untuk tidak berputus asa jika kaedah ini tidak berkesan kepada anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Alami Berat Badan Berlebihan @ Obesiti? Ini Maklumat Lengkap Yang Anda MESTI Tahu!

Kita sering bercakap mengenai isu-isu berkaitan gemuk badan. Istilah seperti obes, obesiti atau berlebihan berat badan sering dikaitkan dengan perkara ini. Namun, adakah anda mengetahui apakah maksud obesiti yang sebenar?

Apakah perbezaannya dengan berlebihan berat badan? Ini kupasannya.

Untuk mendapatkan lebih banyak info tentang Pemakanan Sihat, sila dapatkannya
di sini.

Obesiti dan berlebihan berat badan

Secara umumnya, maksud obesiti dan berlebihan berat badan merujuk kepada satu keadaan yang sama.

Ia bermaksud pengumpulan lemak yang berlebihan atau tidak normal yang boleh menjejaskan tahap kesihatan seseorang individu.

Namun, untuk membezakan kedua-duanya dengan lebih tepat, kita menggunakan pendekatan pengukuran indeks jisim badan atau BMI.

Berdasarkan seperti apa yang ditakrifkan oleh Pertubuhan Kesihatan Sedunia (WHO), individu yang berlebihan berat badan mempunyai nilai BMI lebih daripada 25.

Manakala bagi individu yang dikategorikan sebagai obesiti, mereka mempunyai nilai BMI lebih daripada 30.

Penggunaan nilai BMI sebagai pengukur bagi berat yang berlebihan dan obesiti merupakan satu kaedah yang sering digunakan oleh semua pihak.

Namun, ia hanyalah satu panduan kasar kerana banyak perkara lagi yang perlu dipertimbangkan seperti tahap lemak dalam tubuh badan seseorang yang mungkin berbeza antara individu.

Selain itu, bagi kanak-kanak pula, umur mereka perlu dipertimbangkan untuk menentukan sama ada mereka mengalami obesiti atau sekadar berlebihan berat badan.

Kini anda telah mengetahui maksud obesiti dan berlebihan berat badan dengan lebih jelas.

Fakta mengenai gemuk badan atau obesiti

Anda mungkin tidak pernah mengetahui beberapa fakta penting mengenai isu gemuk badan di seluruh dunia.

Menurut WHO, pada tahun 2016 sahaja, lebih daripada 1.9 bilion individu yang berumur 18 tahun keatas di seluruh dunia diklasifikasikan sebagai mereka yang berlebihan berat badan.

Daripada jumlah ini, lebih daripada 650 juta merupakan individu dewasa yang obes. 39% individu yang berumur 18 tahun dan keatas disahkan sebagai mereka yang berlebihan berat badan.

Pada tahun yang sama juga, dianggarkan sekitar 13% daripada populasi individu dewasa di seluruh dunia disahkan sebagai obes.

Daripada jumlah ini, 11% ialah kaum lelaki manakala 15% daripada kaum wanita.

Kelaziman kes-kes obesiti di seluruh dunia meningkat sebanyak tiga kali ganda sejak tahun 1975 sehingga 2016.

Untuk kanak-kanak pula, dianggarkan sekitar 38.2 juta kanak-kanak yang berumur 5 tahun ke bawah mempunyai berat badan yang berlebihan atau obes.

Sebelum ini, masalah obesiti hanya dikenali dalam kalangan negara-negara berpendapatan tinggi sahaja.

Namun kini ia turut berlaku dengan lebih kerap dalam kalangan negara-negara berpendapatan rendah dan juga sederhana.

Komplikasi gemuk badan

Seperti yang dinyatakan sebelum ini, masalah berlebihan berat badan atau gemuk badan ini merupakan satu masalah yang boleh menjejaskan tahap kesihatan seseorang.

Mereka yang mempunyai masalah obesiti atau gemuk badan lebih cenderung untuk mendapat lebih daripada 1 penyakit.

Antara kesan atau komplikasi gemuk badan adalah:

Penyakit jantung:
 Mereka yang obes atau gemuk badan biasanya mempunyai tekanan darah yang lebih tinggi. Ini disebabkan oleh tahap kolesterol dalam salur darah mereka.

Strok:
 Penyakit strok juga lebih mudah berlaku dalam kalangan mereka yang gemuk badan atau obes. Obesiti merupakan faktor risiko bagi penyakit strok.

Diabetes jenis 2:
 Gemuk badan atau obesiti boleh menjejaskan cara tubuh badan anda menggunakan insulin untuk mengawal paras gula darah. Ia boleh meningkatkan kerintangan insulin dan juga menyebabkan berlakunya diabetes.

Kanser:
 Gemuk badan dan obesiti juga boleh meningkatkan risiko seseorang individu tersebut untuk mendapat beberapa jenis kanser. Ini termasuklah kanser uterus, serviks, ovari, payudara, kolon, rektum, esofagus, pankreas, buah pinggang dan juga prostat.

Cara elak gemuk badan

Masalah gemuk badan atau obesiti ini sememangnya berkait rapat dengan pemakanan dan gaya hidup anda sendiri.

Tiada ubat pantas atau jalan pintas yang boleh menurunkan berat badan anda dengan segera.

Anda perlu melakukan perkara-perkara berikut untuk mengelakkan peningkatan berat badan:

Kerap bersenam:
 Anda disarankan untuk melakukan senaman atau bersukan setiap hari sekurang-kurangnya 20 hingga 30 minit. Ini untuk mengelakkan tubuh badan anda daripada mengalami kenaikan berat badan. Anda sangat disarankan untuk melakukan aktiviti fizikal berintensiti sederhana seperti berjalan laju atau berenang.

Kawal pemakanan:
Anda juga mestilah mengawal pengambilan makanan harian. Ikuti pelan pemakanan yang rendah kalori, tinggi nutrisi dan rendah lemak. Elakkan pengambilan makanan berlemak dan bergula.
Selain itu, amalkan juga beberapa jenis diet yang boleh membantu mengawal berat badan anda seperti diet Mediterranean dan
 diet
Eat Clean
.

[health_tool_article id=’32121″]

Jumpa doktor

Anda boleh berjumpa doktor bagi mendapatkan khidmat nasihat berkenaan tahap kesihatan diri yang berkaitan dengan gemuk badan dan obesiti.

Doktor mungkin akan merujuk anda kepada pakar pemakanan, kaunselor atau pakar obesiti bagi membantu anda merancang gaya hidup yang lebih sihat.

Doktor mungkin akan bertanyakan beberapa jenis soalan untuk mendapatkan latar belakang anda terlebih dahulu sebelum memberikan nasihat berkaitan pemakanan dan juga gaya hidup.

Kini anda telah mengetahui apakah maksud obesiti dan berlebihan berat badan dengan lebih tepat.


Ambil Tahu! Wanita Berisiko Alami Kehamilan Luar Rahim Jika Ada 10 Masalah Ini

Setiap wanita pastinya mahukan fasa kehamilan berjalan lancar. Namun malangnya, terdapat komplikasi yang boleh berlaku kepada wanita hamil seperti mengandung luar rahim. Ingin tahu apakah tanda mengandung luar rahim dan bahayanya? Teruskan pembacaan anda.

Tanda mengandung luar rahim?

Mengandung luar rahim turut dikenali sebagai
e
ctopic pregnancy
(kehamilan
ektopik
). Um
umnya ,
ectopic
 membawa pengertian ‘di tempat yang salah’.

Jadi dalam pemahaman yang mudah, kehamilan ektopik bermaksud, proses kehamilan yang berlaku di luar rahim
ibu
. Adakah keadaan ini bahaya?

Bagi kebanyakan kes kehamilan sebegini, implantasi berlaku di dalam
tiub fallopio
 dan berbahaya kerana bayi dalam kandungan yang sedang membesar boleh mewujudkan rasa sakit dan menyebabkan berlakunya pendarahan.

Jika dibiarkan berterusan, berisiko mengakibatkan tiub fallopio pecah dan seterusnya berlaku
pendarahan dalaman
.
Terdapat dua keadaan yang boleh berlaku didasari pendarahan dalaman, iaitu:

Keadaan boleh menjadi sangat teruk dan menyebabkan kematian ibu.

Embrio akan terlepas dari tiub fallopio atau uterus. Disebabkan tiada tempat untuk implantasi untuk membolehkan embrio menyerap nutrien dan bekalan darah, keguguran akan berlaku.

Bagaimana ia berlaku?

Untuk keadaan kehamilan normal, zigot akan bergerak melalui tiub fallopio dan memasuki ruang rahim – tempat di mana
sperma
 dan ovum yang telah disenyawakan akan menempel dan proses tumbesaran janin akan berlaku.

Walau bagaimanapun, dalam keadaan tertentu seperti tiub fallopio tersumbat atau sempit, keadaan ini menyebabkan zigot tidak dapat bergerak untuk memasuki rahim, sebaliknya terhe
nti di tiub fallopio.

Jika keadaan kehamilan ini dibiarkan, ia berisiko tinggi untuk mengancam nyawa
ibu
. Dalam kebanyakan kes melibatkan kehamilan
ektopik
 ini, pengguguran adalah jalan yang terbaik.

Kehamilan di luar rahim biasanya dapat dikenal pasti pada minggu ke-4 hingga ke-10. Oleh itu, setiap individu wanita yang disahkan hamil perlu mendapatkan pemeriksaan dengan
pakar
perubatan
 di klinik kesihatan atau lawatan perinatal pada minggu ke-5 kehamilan.

Pemeriksaan imbasan akan dilakukan untuk memastikan kehamilan tersebut bukanlah kehamilan ektopik. Malahan, dalam sesetengah kes, ujian darah perlu dilakukan bagi mengetahui tindakan selanjutnya yang boleh dilakukan jika ia melibatkan kehamilan ektopik.

Siapa yang berisiko?

Masalah mengandung luar rahim boleh berlaku kepada mana-mana individu wanita. Akan tetapi, terdapat segelintir daripada mereka yang lebih berisiko untuk mengalaminya.

Individu wanita yang pernah berdepan dengan situasi mengandung luar rahim ini juga, berisiko tinggi untuk mendapat masalah kehamilan berulang. Risikonya akan semakin bertambah seiring dengan
pertambahan usia.

Berikut adalah beberapa situasi tertentu yang boleh meningkatkan risiko untuk tanda mengandung luar rahim:

Mempunyai masalah jangkitan kelamin
klamidia
 (
chlamydia
) atau sebarang penyakit kelamin STD yang lain, boleh menyebabkan penyakit radang pelvik

Pernah melakukan prosedur pembedahan pada bahagian perut, termasuk apendiks,
caesarean
 atau sebarang pembedahan berkaitan tiub fallopio

Pernah mengalami masalah
endometriosis

Mempunyai lebih daripada satu pasangan seksual

Ibu yang hamil lebih berusia

Mengalami masalah ketidaksuburan untuk lebih daripada dua tahun, sama ada dirawat atau tidak

Jika anda melakukan kehamilan melalui
kaedah IVF
, disarankan untuk membuat imbasan awal bagi memastikan embrio diimplantasikan pada bahagian yang betul

Bicornuate uterus

Wanita dengan tabiat
merokok

Pernah menggunakan IUD yang mengeluarkan
hormon
 progesteron atau mengambil pil mini pencegah kehamilan

Mengenal pasti simptom dan tanda mengandung luar rahim

Biasanya simptom yang dialami adalah sama seperti mengalami
haid
 atau keguguran. Keadaan ini akan mewujudkan rasa sakit seakan-akan
senggugut
 dan keluar sedikit darah.

Berikut adalah beberapa simptom awal yang boleh membantu anda untuk mengenal pasti tanda mengandung luar rahim atau tidak:

#Pendarahan faraj

Berlaku pendarahan tidak normal. Kuantiti darah yang keluar adalah berbeza berbanding keadaan haid normal, sama ada lebih banyak atau sedikit. Warna darah juga dikatakan lebih gelap daripada darah haid dan bersifat cair.

#Sakit berterusan, tanda mengandung luar rahim

Jika keadaan kehamilan di luar rahim ini tidak dikesan dari awal, ia akan meningkatkan risiko tiub menegang disebabkan proses tumbesaran embrio seterusnya berisiko untuk pecah.

Apabila keadaan ini berlaku, berikut adalah beberapa gejala yang boleh anda alami:

Sakit yang teruk secara tiba-tiba – merebak ke seluruh bahagian perut

Mengalami peluh, berasa seperti ingin pitam

Cirit-birit
 atau terdapat
darah dalam
najis

Berasa sakit pada hujung bahu – berlaku jika pendarahan dalaman itu menjejaskan organ lain seperti diagfragma (rusuk)

Jika keadaan pendarahan yang dialami serius, anda mungkin tidak sedarkan diri

Jika anda mengalami simptom yang dinyatakan, lakukan pemeriksaan segera dengan pakar sakit puan atau doktor perubatan.

Tanda mengandung luar rahim: kesuburan terjejas

Jika keadaan tiub fallopio tidak rosak selepas berdepan dengan kehamilan luar rahim ini, maka peratusan kebarangkalian untuk  kembali hamil tidak terjejas dan
cenderung hamil kembali dalam tempoh 18 bulan selepas berlakunya kehamilan ektopik.

Jika salah satu tiub fallopio terjejas, seperti mengalami kerosakan teruk atau pecah, peluang kembali hamil akan berkurangan. Peratusan untuk hamil semula semakin berkurangan jika kedua-dua belah tiub fallopio terjejas.

Namun, jika kedua-dua tiub fallopio rosak atau terjejas, berkemungkinan anda perlu mempertimbangkan untuk melakukan prosedur
rawatan IVF.

Kesimpulan

Setiap wanita mempunyai risiko untuk mengalami kehamilan ektopik. Patuhi jadual pemeriksaan doktor kerana ini merupakan jalan terbaik untuk membantu mengesan kehamilan luar rahim ini.


Risau Luka Lambat Sembuh & Ada Diabetes, Jangan Bimbang, Cuba Buat 6 Perkara Ini Dahulu

Pernah tak dengar tentang luka diabetes? Ia biasanya dialami oleh individu dengan penyakit kencing manis dan akan mengambil masa untuk sembuh. Malah ia boleh menjadi lebih kronik jika tidak dirawat dengan betul.

Untuk mendapatkan lebih banyak info tentang Kencing Manis, sila dapatkannya
di sini.

Mengapa luka diabetes lambat sembuh?

Pesakit yang menghidapi penyakit kencing manis akan berdepan dengan situasi luka lambat sembuh. Tetapi mengapakah keadaan ini berlaku?

Bahkan jika tidak ditangani dengan kaedah yang betul, luka diabetes berisiko untuk merebak hingga berakhir dengan pemotongan anggota badan yang terlibat.

Antara sebab mengapa luka lambat sembuh adalah kerana kadar gula dalam darah pada badan pesakit adalah terlalu tinggi, sekali gus
merosakkan dan mengganggu fungsi saraf. Ia juga mengurangkan sistem imunisasi badan dan mengakibatkan proses aliran darah menjadi kronik, dan melambatkan proses penyembuhan jaringan sel dan tisu badan yang terluka serta mengalami kerosakan.

Keadaan ini akan mengakibatkan luka akan tetap terbuka, berdarah serta susah untuk disembuhkan. Luka yang sukar untuk sembuh berisiko untuk menyebabkan pesakit lebih berisiko untuk terdedah kepada jangkitan kulat, jangkitan bakteria dan gangren.

Bagaimana merawat luka diabetes?

Bagi mengelakkan risiko luka untuk menjadi lebih serius dan kronik, berikut adalah beberapa kaedah rawatan luka bagi pesakit diabetes, iaitu:

 Bersihkan luka

Luka yang dialami individu dengan penyakit kencing manis perlu dibersihkan segera.
Anda boleh memilih untuk membersihkan luka dengan air yang mengalir dan sabun atau sebarang pencuci antiseptik.

Kemudian, pastikan luka itu dilap dengan kering dan sapukan krim sapu antibiotik yang disarankan oleh doktor supaya luka bebas daripada jangkitan kuman.

Pastikan anda kerap menukar kain balutan luka agar ia sentiasa dalam keadaan bersih.

 Kurangkan tekanan pada luka

Hindari dari memberikan tekanan yang berlebihan pada kawasan atau bahagian yang mengalami luka, seperti dengan mengelakkan pemakaian pakaian yang terlalu ketat.

Mengurangkan tekanan dapat membantu luka untuk lebih cepat pulih dan baik. Jika anda mengalami luka pada bahagian tapak kaki, disarankan untuk menggunakan kusyen lembut atau kasut khas bagi mencegah
masalah yang lebih teruk disebabkan diabetes
.

 Mengawal tahap gula dalam darah

Kandungan tahap gula dalam darah yang tidak terkawal pastinya akan merumitkan lagi proses penyembuhan luka
.

Oleh itu, adalah amat penting untuk mengawal paras gula dalam darah dengan mengamalkan diet pemakanan yang sihat untuk diabetes, senaman, pengambilan ubat antidiabetes, dan suntikan insulin, sekiranya diperlukan.

Anda boleh berjumpa dengan doktor untuk mendapatkan maklumat lanjut mengenai kaedah mengawal dan penjagaan tahap gula dalam darah.

 Pantau tanda-tanda jangkitan

Jangkitan pada luka boleh berlaku tanpa sebarang simptom
. Namun, berikut adalah antara simptom yang mungkin terjadi seperti demam, rasa kesakitan, kemerahan, bengkak atau berasa panas sekitar kawasan yang luka.

Tambahan bagi simptom yang berikut,
luka yang mengalami jangkitan juga boleh diklasifikasikan apabila luka menjadi berair, bernanah, diikuti dengan bau yang tidak menyenangkan
.

 Penjagaan pemakanan

Bagi mempercepatkan proses penyembuhan luka, anda amatlah digalakkan untuk
menjaga aspek pemakanan dan pengambilan nutrisi harian
 anda. Salah satu nutrien penting yang harus diambil setiap hari untuk merawat luka diabetes adalah protein.

Protein dipercayai dapat membantu memperbaiki tisu kulit yang rosak dan tisu badan lain. K
eperluan kalori, lemak, serat, vitamin dan mineral seperti zink dan vitamin C juga sama pentingnya.

 Pemeriksaan doktor

Seandainya luka tidak bertambah baik dalam tempoh masa 48 jam, anda disarankan menghubungi doktor atau mendapatkan pemeriksaan dengan  segera.

Jika tidak, ia akan meningkatkan kecenderungan untuk luka menjadi lebih buruk dan sukar untuk diubati.

Mencegah kehadiran luka baru

Terdapat beberapa situasi yang cenderung untuk menyebabkan munculnya luka baru, seperti:

Luka diabetes – Memotong kuku

Sekiranya anda adalah penghidap diabetes, maka anda perlu lebih berhati-hati ketika memotong kuku
, terutama kepada individu yang pernah mengalami luka di kaki sebelum ini.

Langkah pencegahan ini adalah untuk mengelakkan berlaku sebarang kecederaan dan luka apabila anda memotong kuku.

Luka diabetes – Memeriksa kaki

Individu yang mengalami masalah kencing manis biasanya akan kerap mengalami masalah kebas pada kaki
. Maka adalah penting untuk anda memeriksa kaki termasuklah tapak kaki anda selepas melakukan sebarang aktiviti atau memakai kasut.

Ini adalah bertujuan untuk mengelakkan sebarang luka-luka kecil, kemerahan atau bengkak yang mungkin tidak anda sedari.

Kasut selesa

Untuk mengelakkan luka dan kesakitan pada kaki, anda dinasihatkan untuk sentiasa memakai kasut ketika di dalam atau di luar rumah. Selain itu, sebaiknya
pilih dan pakai kasut yang selesa dan mempunyai kusyen pelapik pada bahagian tumit
.

Hindari daripada memakai kasut yang terlalu ketat dan keras kerana ia boleh membuatkan kaki anda mengalami luka dan sakit.

Jangan merokok

Jika mempunyai sejarah menghidapi diabetes, adalah amat disarankan untuk anda berhenti merokok. Tabiat merokok hanya akan menyebabkan peredaran darah anda terhalang dan mengurangkan aliran oksigen ke seluruh badan.

Hasilnya, jika anda mengalami luka, ia akan menjadi semakin teruk dan proses penyembuhan akan menjadi perlahan.

Pemeriksaan doktor

Pastikan anda mendapatkan pemeriksaan secara tetap untuk memeriksa kaki dan anggota badan lain bagi mengelakkan sebarang luka diabetik.

Doktor juga dapat memeriksa jika terdapat sebarang tanda awal kerosakan saraf, masalah peredaran yang lemah atau jangkitan luka, agar rawatan awal dapat diberikan segera.


Selain Muka, 4 Bahagian Tubuh Ini Juga Berisiko Jadi GELAP Ketika Hamil! Ini Cara Nak Rawat

Ketika sedang hamil, terdapat pelbagai perubahan yang akan berlaku pada tubuh badan seorang wanita sama ada dari aspek fizikal atau mental. Namun ada satu lagi perubahan ketika hamil yang sangat dirisaukan iaitu kulit gelap ketika hamil.

Selain itu, antara perubahan yang paling ketara adalah sudah pasti pada
perut mereka yang kian menimbul dan membesar
 seiring perjalanan usia kandungan.

Begitu juga dengan perubahan di mana
ibu hamil cenderung untuk tidak berada dalam mood yang baik akibat
 ketidakcelaruan hormon tubuh badan.

Baca lebih lanjut tentang Kehamilan
 di sini.

Kulit gelap ketika hamil, normalkah?

Sebenarnya,
perubahan pada tubuh badan khususnya kulit buat seorang wanita yang sedang hamil
 bukanlah satu perkara yang mengejutkan.

Kondisi kulit gelap ketika hamil ini dikenali secara saintifik sebagai chloasma atau melasma dan dipercayai berlaku pada 50% ke 70% kehamilan.

Sekiranya ia berlaku kepada anda, akan ada kawasan kulit gelap ketika hamil berbanding warna kulit asal.

Kebiasaannya, tompok gelap ini akan berwarna tona gelap seperti hitam dan coklat serta biasa berlaku pada kawasan muka ibu hamil.

Disebabkan itu, kondisi ini turut dikenali sebagai topeng kehamilan (
mask of pregnancy
).

Pun begitu, tahukah kalian bahawa kondisi ini juga boleh terjadi pada kawasan kulit lain selain muka? Ada juga pada tempat yang sangat mengejutkan!

Di mana topeng kehamilan boleh muncul?

Tompok-tompok berwarna gelap pada kawasan kulit yang muncul ketika hamil ini sudah pasti akan menjejaskan penampilan dan keyakinan seorang wanita.

Untuk pengetahuan anda, ia adalah disebabkan oleh hiperpigmentasi pada kulit yang akan berlaku akibat beberapa faktor lain yang akan kami bincangkan nanti.

Berikut adalah kawasan kulit yang berisiko menjadi gelap ketika hamil
:

#1. Kulit gelap ketika hamil – muka

Pertamanya, kondisi ini sudah tentu akan terjadi pada kawasan kulit muka dan akan membuat sebahagian tempat menjadi lebih gelap berbanding asal.

Kebiasaannya, kawasan kulit muka yang akan terjejas adalah dahi, pipi, hidung, bawah mata, dan atas bibir yang akan menjejaskan kecantikan kulit wajah.

#2. Kulit leher

Kelihatan seperti daki yang penuh pada leher, kondisi ini sebenarnya bukanlah disebabkan anda tidak menjaga kebesihan diri ketika hamil.

Namun leher juga adalah salah satu kawasan kulit yang mudah terjejas sekiranya berlaku proses hiperpigmentasi kulit semasa mengandung.

#3. Kulit gelap ketika hamil – Ketiak

Hiperpigmentasi kulit ketika sedang hamil juga akan memberi kesan kepada kawasan kulit bawah lengan sekali gus menjadikannya lebih gelap.

Selain itu, kondisi ini juga dipercayai boleh berlaku lebih teruk akibat geseran di antara kulit serta penggunaan deodoran yang tidak sesuai.

#4. Puting

Meskipun warna puting payudara anda memang gelap secara semula jadi, namun akan wujud perubahan di mana ia lebih gelap semasa mengandung.

Ia adalah disebabkan oleh proses hiperpigmentasi kulit selain didorongi oleh aktiviti hormon estrogen dan progesteron yang aktif ketika hamil.

#5. Kulit kelangkang

Kulit bahagian kelangkang atau kawasan di antara pangkal paha juga berisiko menjadi gelap ekoran kondisi yang dinamakan sebagai topeng kehamilan ini.

Dalam pada itu, ia juga dipengaruhi oleh faktor berat badan yang cenderung meningkat lantas membuat kulit lebih banyak terjadi geseran.

Apa punca sebenar kulit gelap ketika hamil?

Baiklah, sekarang kita sudah tahu kawasan-kawasan kulit yang cenderung menjadi gelap tatkala seorang wanita itu sedang mengandung.

Puncanya juga sudah kita semua ketahui iaitu proses hiperpigmentasi akibat
perubahan hormon
tubuh badan seorang wanita.

Namun ketahuilah wujud juga faktor lain yang boleh jadi pencetus antaranya:

Perubahan hormon – Hormon  kehamilan seperti estrogen dan progesteron akan merangsang penghasilan melanin yang lebih banyak

Pendedahan cahaya
– Cahaya matahari yang mengandungi ultra ungu (UV) juga boleh merangsang penghasilan melanin pada kulit

Genetik
 – Kajian menyatakan bahawa individu yang berkulit gelap secara genetik lebih berisiko mengalami kondisi ini berbanding mereka yang berkulit cerah

Adakah ia boleh dielak atau dirawat?

Buat mereka yang risau dengan penampilan diri semasa sedang mengandung ini, ada beberapa cara yang boleh kalian lakukan.

Pertama sekali adalah dengan mengambil vitamin B9 yang tinggi folat kerana ia boleh mengurangkan proses hiperpigmentasi daripada berlaku.

Selain itu, sila pastikan anda menggunakan pelindung matahari yang mengandungi SPF untuk mengelakkan pendedahan terhadap cahaya.

Akhir sekali,
 gunakan sahaja alat solek dan kosmetik
 bagi menutup kawasan kulit yang gelap ketika ingin keluar dari rumah! Mudah bukan? Selamat mencuba!


Kanak-kanak yang Tinggal Berhampiran Jalan Utama Berisiko Mengalami Kelewatan Perkembangan

Kanak-kanak yang tinggal berdekatan dengan jalan utama adalah dua kali ganda untuk mendapat skor yang rendah dalam ujian-ujian kemahiran komunikasi, berbanding mereka yang tinggal lebih jauh daripada jalan utama, menurut analisis oleh para penyelidik di
National Institutes of Health
 dan
University of California, Merced
. Tambahan lagi, kanak-kanak yang dilahirkan oleh wanita yang terdedah kepada paras pencemar yang berkaitan dengan lalu lintas yang lebih tinggi daripada biasa semasa hamil, iaitu zarah-zarah udara ultra-halus dan ozon, mempunyai kemungkinan kelewatan perkembangan yang kecil tetapi jauh lebih tinggi semasa mereka masih bayi dan di awal zaman kanak-kanak. Kajian tersebut diterbitkan dalam jurnal
Environmental Research
.

Menurut Pauline Mendola, seorang penyiasat di
Division of Intramural Population Health Research
,
Eunice Kennedy Shriver National Institute of Child Health and Human Development (NICHD)
 yang juga pengarang senior penyelidikan ini menyatakan, penemuan kajian ini mencadangkan agar meminimumkan pendedahan kanak-kanak dan wanita hamil kepada pencemaran udara semasa kehamilan, peringkat bayi dan peringkat kanak-kanak yang mana kesemuanya merupakan tempoh utama untuk perkembangan otak.

Kajian terdahulu mengaitkan pendedahan kepada pencemar udara biasa semasa kehamilan dengan kekurangan berat bayi semasa dilahirkan, kelahiran pramatang dan kelahiran mati. Beberapa kajian telah menemui risiko autisme yang lebih tinggi dan fungsi kognitif yang lebih rendah pada kanak-kanak yang tinggal berhampiran jalan raya, tetapi hasil kajian tentang bagaimana pendedahan pranatal dan zaman awal kanak-kanak terhadap pencemaran udara yang mungkin menjejaskan pembangunan, masih tidak konsisten.

Memandangkan sebahagian besar populasi di Amerika Syarikat tinggal berdekatan dengan jalan raya utama, yang merupakan punca utama pencemaran udara, para penyelidik berusaha untuk menentukan sama ada tinggal berdekatan jalan raya yang banyak dilalui dikaitkan dengan skor yang lebih rendah pada analisis perkembangan melalui soal selidik atau senarai semak yang menunjukkan sama ada seorang kanak-kanak sedang berkembang secara normal atau perlu dirujuk kepada pakar untuk ujian lanjut.

Para penyelidik menganalisis data daripada
Upstate KIDS Study
. Mereka memadankan alamat 5,825 peserta kajian ke set data jalan raya, mengira jarak setiap alamat ke jalan utama yang terdekat. Bagi setiap peserta, mereka memadankan alamat rumah, alamat ibu semasa mengandung, dan alamat tempat penjagaan kanak-kanak kepada data Agensi Perlindungan Alam Sekitar yang ditetapkan untuk menganggarkan tahap pencemaran udara. Bermula daripada umur 8 bulan hingga 36 bulan, kanak-kanak itu disaring bagi setiap 4 hingga 6 bulan dengan Soal Selidik Peringkat dan Umur
(Ages and Stages Questionnaire)
, satu ukuran pemeriksaan yang disahkan yang menilai lima domain perkembangan kanak-kanak: kemahiran motor halus, kemahiran motor yang besar, komunikasi, fungsi sosial peribadi dan keupayaan menyelesaikan masalah.

Berbanding dengan kanak-kanak yang tinggal lebih daripada setengah batu dari jalan raya utama, kanak-kanak yang tinggal dalam lingkungan kira-kira 164 kaki ke .3 batu dari jalan utama adalah dua kali ganda untuk gagal sekurang-kurangnya satu saringan bagi domain komunikasi.

Penyelidik juga menganggarkan pendedahan kepada ozon dan zarah-zarah halus yang boleh disedut (PM2.5), iaitu dua bahan pencemar yang dihasilkan oleh lalu lintas kereta. Zarah-zarah halus yang boleh disedut adalah 30 kali lebih kecil daripada lebar rambut manusia, boleh melepasi pertahanan paru-paru, dan diserap terus ke dalam aliran darah.

Hasil penyelidikan ini menyebabkan para penyelidik menyimpulkan bahawa pendedahan zaman awal kanak-kanak kepada pencemaran udara mungkin menyebabkan risiko yang lebih tinggi bagi kelewatan dalam perkembangan, berbanding dengan pendedahan serupa semasa dalam rahim. Kajian ini adalah kajian bersekutu
(associational)
 dan tidak dapat membuktikan sebab dan akibatnya. Para penulis menyatakan bahawa kajian yang lebih besar diperlukan untuk mengesahkan hubungan ini.

Baca juga:

Tanda-tanda Penyakit Mental Pada Kanak-kanak

Kanak-kanak Berpotensi Menderita PTSD Jika Kerap Memikirkan Peristiwa Traumatik

Ketidakjaminan Makanan Pengaruhi Keupayaan Belajar


Takut Nak Ambil Pil Perancang 'Plan B' Sebab Ada Kesan Sampingan? Usah Gusar, Baca Ini Dulu

Apakah kesan makan pil perancang? Itu pastinya antara persoalan biasa bermain di minda sebelum anda mengambil pil kontraseptif, betul tak?

Secara umumnya,
perancangan keluarga
adalah sangat penting bagi pasangan suami isteri dan inilah sebab utama adanya kaedah kontraseptif seperti pil perancang kehamilan.

Sekiranya anda terlupa untuk mengambil pil ajaib ini sebelum bersenggama, usah risau kerana ada pil perancang kecemasan yang boleh dijadikan iaitu ‘plan b’.

Pun begitu,
ramai yang takut menggunakannya kerana bimbang akan kesan sampingan pil ini
. Adakah ia berbahaya? Jom ikuti artikel dengan lebih lanjut!

Untuk mendapatkan lebih banyak info tentang Kesihatan Seksual, sila dapatkannya
di sini.

Apa itu pil perancang kecemasan?

Untuk pengetahuan anda, pil perancang kecemasan adalah sejenis pil yang digunakan selepas hubungan seks tanpa perlindungan bertujuan mengelakkan kehamilan luar jangkaan.

Namanya iaitu ‘morning after pill’ mungkin agak mengelirukan kerana ia tidak semestinya diambil pada keesokan pagi namun boleh juga diambil 3 ke 5 hari selepas
hubungan intim
 berlangsung.

Di pasaran negara kita,
 terdapat 2 jenis pil morning after yang utama iaitu
:

Pil yang mengandungi progesterone – sesuai diambil 72 jam selepas seks tanpa perlindungan

Pil yang mengandungi ulipristal – sesuai diambil 120 jam selepas
seks tanpa perlindungan

Jika anda hendak mencarinya di farmasi, pil ini dikenali dengan nama Postinor atau Postinor-2.

Adakah ia benar-benar berkesan?

Menurut kajian yang dijalankan oleh Family Planning Victoria (FPV), pil ini dikatakan berkesan
mencegah kehamilan
sehingga 85%.

Pun begitu, adalah disarankan untuk kalian tidak bertangguh daripada mengambil pil ini untuk memastikan ia dapat memberikan kesan yang paling efektif.

Ini kerana pil morning after juga
mempunyai kebarangkalian untuk tidak membuahkan hasil lantas menyebabkan kehamilan luar jangkaan
.

Baca juga:

Keberkesanannya boleh menurun?

Ya, dan terdapat beberapa faktor yang boleh membuat fungsinya kurang berkesan termasuklah:

Terlalu lambat mengambilnya

Muntah selepas 2 ke 3 jam mengambilnya

Mengambil ubatan tertentu

Maka adalah sangat penting untuk anda mengambil pil ini tepat pada waktunya dan jika kalian masih ragu-ragu tentangnya, sila berjumpa doktor untuk berkonsultasi.

Kesan makan pil perancang kecemasan!

Hakikatnya, ‘morning after pill’ yang sering dijadikan ‘plan b’ ini juga mungkin akan mendatangkan beberapa kesan sampingan terhadap wanita.

Namun anda tidak perlu terlalu risau kerana ia mungkin tidaklah seteruk disangka! Apakah kesan sampingan tersebut?

#1. Anda mengalami mual-mual & muntah-muntah

Kesan sampingan yang paling utama dan biasa adalah
mual-mual dan muntah-muntah
 yang akan menjejaskan kira-kira 25% pengguna pil ini.

Meskipun ia dianggap normal, kalian harus tahu bahawa jika termuntah 2 jam selepas mengambil pil ini, ia mungkin tidak akan berkesan secara efektif.

Kesan makan pil perancang #2. Jerawat

Disebabkan oleh ketidakstabilan hormon, anda juga mungkin akan mengalami ‘breakout’ terutamanya pada
kawasan muka yang dipenuhi jerawat
.

Kesan makan pil perancang kecemasan #3. Penat

Akibat pil perancang kecemasan ini, anda juga mungkin akan mengalami kepenatan, kekejangan, dan
sakit kepala yang boleh sembuh sendiri
 selepas beberapa hari.

#4. Haid tidak hadir pada waktu sepatutnya

Sekiranya anda mengambil pil ini dan mendapati bahawa haid tidak hadir pada waktu sepatutnya, anda mungkin akan berfikir bahawa ia tidak berkesan.

Sebenarnya, ia bukanlah begitu kerana sekitar 20 ke 30% wanita akan mengalami haid tidak teratur selepas menggunakannya dan ia adalah normal.

Ini kerana
 haid anda mungkin akan datang lebih awal atau lebih lewat
 berbanding waktu yang sepatutnya akibat reaksi daripada hormon pil ini.

Ia juga mungkin hanya akan mengambil masa sebulan lebih untuk kitaran haid itu kembali menjadi normal, jadi jangan risau ya?

#5. Jika haid berlaku, ia mungkin lebih berat

Bukan sahaja haid itu akan menjadi tidak teratur malahan jika haid berlaku, ia mungkin lebih berat berbanding kadar yang normal.

Pun begitu, usah terlalu berasa risau kerana ia juga adalah
kesan makan pil perancang
 kecemasan yang normal dan boleh diselesaikan.

Anda mungkin hanya perlu menggunakan
 tampon atau pad yang sedikit tebal sahaja
!

Namun ia juga mungkin boleh jadi petanda penyakit berbahaya ataupun keguguran janin, jadi sila berjumpa doktor untuk lebih kepastian.

Boleh ambil pil perancang kecemasan atau tidak?

Hakikatnya, kesan makan pil perancang kecemasan ini tidak perlulah dirisaukan kerana ia tidaklah seteruk disangka.

Namun ketahuilah bahawa jangan terlalu kerap menggunakannya ekoran kos yang mahal serta mungkin wujud masalah lain yang belum diketahui.

Sebaiknya, hanya ambil satu kali setiap satu kitaran haid dan sila berjumpa dengan doktor untuk berbincang terlebih dahulu okay!


Apa Itu Kanser Perut: Tanda, Punca Dan Rawatan Yang Anda Perlu Tahu

Untuk mendapatkan lebih banyak info tentang Kanser Perut, sila dapatkannya
di sini.

Kanser perut merupakan
sejenis barah pada organ perut.
 Ia turut dikenali sebagai kanser gastrik dan keadaan kesihatan ini berlaku akibat daripada pembahagian sel gastrik yang tidak terkawal.

Organ perut adalah antara organ terpenting dalam sistem pencernaan manusia. Makanan yang dikunyah akan ditelan masuk ke dalam perut melalui persimpangan gastroesofagus yang terletak di penghujung saluran esofagus iaitu di bawah otot diafragma.

Perut berupaya untuk menyimpan makanan dan merembeskan jus gastrik yang mengandungi asid hidroklorik bagi mencerna makanan.

Apabila selesai proses fisiologi tersebut, makanan akan digerakkan ke bahagian usus kecil pertama yang dipanggil duodenum.

Simptom Barah Perut

Seperti kebanyakan kanser yang lain, pada peringkat awal, kebanyakan penghidap kanser perut tidak mengalami sebarang
simptom.

Proses patologi yang mendorong terjadinya kanser perut berlaku pada kadar yang sangat perlahan.

Perubahan pra kanser kebiasaannya bermula pada lapisan permukaan mukosa organ perut.

Keadaan ini jarang menyebabkan wujudnya
gejala bagi masalah barah perut.

Namun, jika lokaliti permulaan kanser perut berbeza bagi penghidap kanser, mereka boleh
mengalami simptom seperti:

Sakit abdomen terutamanya pada kawasan atas pusat

Loya

Muntah

Kurang selera makan atau cepat kenyang walaupun makan sedikit

Hilang berat badan

Najis berdarah

Pedih ulu hati

Jika anda mengalami mana-mana simptom di atas, tidak bermaksud anda mempunyai
risiko kanser perut.

Keadaan kesihatan lain seperti ulser dan jangkitan mikroorganisma turut dimanifestasikan dengan simptom yang tersenarai.

Oleh sebab majoriti penghidap tidak mengalami simptom pada peringkat permulaan penyakit, hanya segelintir sahaja yang didiganosis dengan kanser perut tahap awal.

Punca kanser perut

Walaupun terdapat banyak faktor risiko yang dikaitkan dengan kanser perut, mekanisme perubahan patologi kepada organ tersebut sehingga berlakunya kanser masih lagi tidak diketahui.

Meskipun begitu, terdapat beberapa perubahan pada permukaan organ perut yang merupakan tanda pra kanser.

Sebagai contoh, bagi pesakit gastrik kronik (
chronic atrophic gastritis
), jumlah kelenjar yang terdapat dalam organ perut kebiasaannya rendah atau tiada kelenjar langsung.

Keadaan ini boleh berlaku disebabkan oleh masalah autoimun (sel pertahanan badan menyerang permukaan organ perut) atau jangkitan bakteria
Helicobacter pylori
(H pylori)

Kelenjar perut penting dalam proses fisiologi pencernaan kerana ia merembeskan mukus yang boleh melindungi dinding organ daripada kerosakan berikutan rembesan asid hidroklorik..

Kesan daripada perubahan patologi itu, pelbagai jenis masalah kesihatan boleh dimanifestasikan terhadap individu terbabit termasuklah kanser.

Terdapat juga kes kanser perut di mana mekanisme utama yang berlaku pada organ tersebut melibatkan perubahan sel perut kepada sel yang kebiasaannya terdapat pada lapisan usus kecil.

Bagaimana perubahan ini boleh menyebabkan masalah kanser masih tidak difahami sepenuhnya.

Namun, ia mungkin berpunca daripada jangkitan bakteria H pylori.

Siapa yang berisiko untuk mendapat barah perut?

Faktor-faktor berikut boleh meningkatkan kecenderungan anda untuk didiagnosis dengan
masalah kanser perut.

Lelaki lebih berisiko daripada wanita untuk mendapat kanser perut

Individu yang berusia 50 tahun ke atas

Jangkitan bakteria H pylori kronik boleh menyebabkan perubahan pra kanser pada permukaan organ perut

Individu yang didiagnosis dengan masalah limfoma (MALT) pada organ perut

Pengambilan makanan yang mengandungi kompaun nitrit atau nitrat seperti daging, ikan masin, makanan yang dipanggang serta sayur jeruk

Tabiat merokok

Masalah berat badan berlebihan atau obes

Pernah menjalani pembedahan yang melibatkan organ perut

Anemia pernisius (masalah kekurangan darah merah disebabkan oleh kegagalan perut menghasilkan faktor intrinsik untuk menyerap masuk vitamin B12)

Penyakit Menetrier (lapisan permukaan perut tebal menyebabkan jumlah asid yang dirembeskan menjadi sedikit)

Sejarah kanser perut dalam keluarga

Pekerjaan tertentu seperti pelombong arang dan mereka yang terlibat dalam industri pembuatan besi dan getah

Langkah pencegahan barah perut

Tiada cara mutlak yang dapat menghindarkan mana-mana individu daripada didiagnosis dengan masalah kanser perut.

Walau bagaimanapun, risikonya boleh dikurangkan melalui beberapa
langkah pencegahan
seperti berikut.

Perubahan gaya hidup kepada yang lebih sihat

Mereka yang mempunyai masalah berat badan berlebihan atau obes berisiko tinggi untuk mendapat kanser perut.

Oleh yang demikian, kunci penyelesaian utama kepada masalah tersebut adalah pemakanan dan aktiviti fizikal.

Pengambilan buah-buahan dan sayur-sayuran (tidak berjeruk) boleh menurunkan risiko kanser perut memandangkan ia mengandungi antioksidan yang tinggi.

Selain daripada itu, alkohol juga perlu dielakkan berikutan ia berupaya untuk meningkatkan risiko kanser perut.

Aktiviti fizikal dan senaman perlu dilakukan secara berkala bagi memastikan kesihatan anda berada pada tahap yang optimum.

Saranan oleh Pertubuhan Kesihatan Sedunia (WHO) adalah supaya setiap individu untuk melakukan aktiviti berintensiti sederhana sekurang-kurangnya 150 minit seminggu.

Elakkan daripada merokok

Merokok dan penggunaan produk tembakau bagi tujuan lain boleh meningkatkan risiko kanser perut.

Tabiat ini merupakan punca kepada pelbagai jenis kanser di seluruh dunia.

Jika anda memerlukan bantuan profesional untuk berhenti merokok, rujuk pusat kesihatan terdekat.

Rawat jangkitan H pylori

Walaupun pakar masih lagi tidak jelas berkenaan dengan peranan bakteria H pylori dalam barah perut, rawatan jangkitan tersebut boleh membantu menurunkan risiko.

Oleh sebab jangkitan bakteria ini tidak menunjukkan manifestasi yang sama dengan jangkitan lain, terdapat beberapa cara doktor anda boleh membuat pengesahan.

Ujian darah bagi mengesan antibodi yang dihasilkan khusus untuk membasmi bakteria H pylori. Antibodi tersebut boleh memberi isyarat bahawa anda masih lagi dijangkiti bakteria tersebut atau anda pernah dijangkiti namun sudah sembuh.

Ujian hembus urea bagi mengesahkan kehadiran bakteria H pylori. Oleh sebab bakteria tersebut boleh menghasilkan enzim urease, ia boleh menukarkan urea kepada amonia dan karbon dioksida. Pil urea akan dilabel dengan isotop tertentu (Karbon-14 atau Karbon-13) dan kemudiannya akan diukur semasa pesakit menghembuskan nafas mereka. Jika terdapat bacaan isotop tersebut, keputusannya positif.

Prosedur biopsi (pengambilan sampel tisu perut) menggunakan kaedah endoskopi. Tisu yang diambil akan dianalisis bagi melihat jika terdapat bakteria H pylori.

Ujian genetik bagi individu berisiko

Individu yang mempunyai sejarah kanser perut dalam keluarga atau pernah
didiagnosis
 dengan sindrom kanser warisan (kanser usus, kanser payudara, sindrom Lynch) boleh membuat ujian genetik bagi mengetahui risiko barah perut.

Sindrom kanser warisan adalah individu yang mewarisi mutasi genetik menyebabkan mereka berisiko tinggi untuk mendapat masalah kanser tertentu.

Hanya segelintir dalam kalangan pesakit kanser perut mempunyai sejarah kanser perut atau sindrom kanser warisan.

Namun, jika mereka berisiko dan diketahui lebih awal, maka langkah pencegahan boleh diambil sebelum keadaan kanser tersebut melarat.

Bila anda perlu berjumpa dengan doktor?

Sukar untuk kita tentukan bila masa yang sesuai untuk berjumpa dengan doktor.

Namun, jika anda mengalami simptom yang tersenarai dan khuatir akan risiko kanser, pemeriksaan doktor boleh memberikan gambaran yang lebih jelas.

Barah perut jika didiagnosis pada peringkat awal boleh dirawat dan ia mempunyai kadar kesembuhan yang tinggi.

Bagi mencapai matlamat tersebut, anda perlu memberikan maklumat dan sejarah perubatan yang lengkap bagi membantu doktor membuat diagnosis.

Berikut merupakan tip yang anda boleh lakukan sebelum berjumpa doktor:

Tulis simptom dan maklumat berkaitan dengannya seperti bila ia bermula, perubahan (jika semakin teruk atau baik) dan berapa kerap berlaku.

Beritahu doktor anda jika mempunyai sejarah masalah kanser dalam keluarga.

Bawa rakan atau ahli keluarga bersama ketika berjumpa dengan doktor. Mereka boleh bertanya soalan dan mengingati maklumat yang mungkin anda lupa.

Jika tidak faham, minta penjelasan daripada doktor.

Anda boleh meminta doktor untuk tulis atau lakarkan untuk anda jika ia boleh membantu anda untuk faham.

Pemeriksaan fizikal yang akan dibuat oleh doktor bergantung kepada simptom dan faktor risiko yang dikenal pasti semasa pengambilan sejarah perubatan.

Suhu, tekanan darah dan kadar denyutan nadi merupakan ukuran standard yang akan diambil berserta dengan pemeriksaan abdomen.

Jika terdapat tanda-tanda yang menunjukkan anda mungkin menghidap masalah kanser perut, ujian makmal akan dibuat bagi mengesahkan diagnosis tersebut.

Hidup dengan barah perut

Rawatan boleh menyembuhkan masalah kanser perut namun, perkara yang sering menjadi ketakutan adalah jika kanser tersebut timbul kembali.

Jadi, beberapa aspek perlu diberi penekanan berkaitan dengan hidup selepas
didiagnosis dengan kanser perut.

Antaranya:

Janji temu selepas rawatan kanser penting bagi memastikan masalah kanser anda tidak melarat atau timbul kembali jika sudah sembuh sepenuhnya. Pastikan anda hadir dan beritahu jika ada simptom atau masalah yang timbul selepas selesai rawatan.

Tanya kepada doktor anda berkenaan dengan pelan penjagaan bagi pesakit kanser. Perkara ini boleh berkisar tentang  gaya hidup, rawatan susulan dan ujian makmal yang anda perlu lakukan kelak.

Makan boleh menjadi sukar selepas anda melakukan pembedahan kanser perut. Ia berikutan organ terlibat merupakan organ penting dalam sistem pencernaan. Aduan yang lazim berkaitan dengan keadaan yang dipanggil sebagai
dumping syndrome
. Pesakit mengalami masalah loya, perpeluhan dan cirit birit sejurus selepas makan. Ini disebabkan oleh makanan masuk terus ke dalam usus memandangkan organ perut kecil (telah dibedah) atau tiada (telah dibuang).

Pastikan anda menyimpan rekod perubatan dan insurans kesihatan anda.

Jangan ambil suplemen melainkan sudah disahkan oleh doktor. Tiada kajian yang membuktikan suplemen boleh menurunkan risiko kanser perut bagi yang belum mengalaminya. Jika anda ingin mengambil suplemen selepas rawatan kanser, tanya kepada doktor terlebih dahulu.

Jika kanser anda kembali semula, dapatkan rawatan dengan kadar segera.


Cara Memilih Nebulizer yang Sesuai

Pengabut atau nebulizer adalah alat perubatan yang digunakan oleh pesakit dalam keadaan kesihatan yang memerlukan penyampaian ubat dalam bentuk kecil ke saluran pernafasan. Disebabkan saluran pernafasan menapis jirim yang melaluinya, hanya jirim kecil di antara 1 hingga 7μm boleh mencapai bahagian-bahagian pernafasan yang berkaitan dengan lebih berkesan.

Oleh itu, memilih alat penyampaian ubat yang paling sesuai adalah sangat penting untuk kesan ubat yang optimum. Peningkatan kecekapan penyampaian ubat bermakna ubat akan bertindak lebih cepat dan pada dos yang lebih rendah yang akan mengurangkan kejadian kesan sampingan.

Jenis nebulizer

Terdapat pelbagai jenis nebulizer dan masing-masing mempunyai ciri-ciri unik walaupun mereka berfungsi dengan cara yang sama. Umumnya, terdapat tiga jenis nebulizer elektronik: nebulizer kompresor, ultrasonik, dan mesh. Jenis nebulizer yang dipilih akan mempengaruhi tempoh rawatan, saiz jirim, mudah alih, ketahanan dan aspek lain. Memandangkan nebulizer ultrasonik digunakan dalam kegunaan profesional, nebulizer kompresor dan mesh adalah yang perlu dipertimbangkan untuk kegunaan rumah:

Nebulizer Kompresor
 – Menggunakan gas yang telah dimampatkan. Gas tersebut mengalir pada halaju tinggi melalui ubat cecair untuk mengubahnya menjadi bentuk kabus (aerosol). Nebulizer ini adalah lebih murah dan boleh membentuk pelbagai saiz jirim. Juga dikenali sebagai nebulizer meja, ia berat dan tidak sesuai untuk dibawa keluar. Ia sesuai untuk mereka yang menyukai penggunaan statik. Ia memerlukan sambungan ke soket untuk beroperasi dan boleh menjadi agak bising.

Nebulizer Mesh
 – Menggunakan elektrik atau gelombang ultrasonik di mana ubat cecair melalui mesh bergetar / membran dengan lubang gerudi laser, menghasilkan kabus yang sangat halus melalui lubang. Ia dianggap sebagai alat terpantas dan lebih mahal berbanding yang lain. Ia beroperasi menggunakan bekalan kuasa bateri secara senyap dan cekap. Menggunakan fungsi tangan, ia lebih kecil dan mudah alih berbanding jenis kompresor.

Memilih nebulizer yang sesuai

Walaupun pakar kesihatan anda akan mencadangkan pengabut yang sesuai untuk pengambilan ubat anda, anda mungkin masih mempunyai pilihan mengenai jenama, saiz, dan tetapan lain. Beri diri anda masa yang mencukupi untuk mencari nebulizer yang sesuai kerana ini akan menjadi pelaburan untuk kesihatan dan kesejahteraan anda.

Oleh itu, ambil kira semua faktor ini sebelum membuat keputusan:

1. Kesesuaian dengan masalah kesihatan

Pemilihan alat perlu disesuaikan dengan masalah kesihatan anda. Penyakit yang berbeza memerlukan alat yang berbeza. Penyakit saluran pernafasan atas seperti selesema mungkin memerlukan saiz jirim yang lebih besar sementara penyakit saluran pernafasan bawah seperti COPD memerlukan saiz jirim yang lebih kecil. Sebagai contoh, jenis kompresor boleh mengeluarkan pelbagai saiz jirim manakala jenis mesh mengeluarkan saiz jirim yang sama.

Oleh itu, bagi pesakit yang mengalami pelbagai penyakit pernafasan, nebulizer yang menyampaikan saiz jirim boleh laras akan menjadi penyelesaian yang sesuai. Rujuk pakar kesihatan anda untuk cadangan nebulizer yang sesuai untuk keadaan anda.

2. Umur, keupayaan fizikal & kognitif pesakit

Orang tua dan bayi mungkin mempunyai keupayaan terhad untuk mengendalikan alat. Kemerosotan kognitif dalam warga tua bermakna pergerakan rumit dengan alat tangan akan menjadi sukar. Situasi yang sama timbul pada mereka yang mempunyai artritis, masalah penglihatan, aliran inspiratori berkurang
 (reduced inspiratory flow)
dan rutin rawatan yang kompleks. Bagi mereka yang mempunyai keupayaan terhad untuk mengamalkan teknik penyedutan kompleks, mungkin lebih baik memilih jenis kompresor. Pakar kesihatan anda perlu dimaklumkan tentang masalah yang timbul, termasuk kemerosotan fungsi jari atau fungsi kognitif.

Jika anda membeli untuk anak anda, nebulizer dengan bunyi yang perlahan dan kabus yang lebih halus akan menjadi pilihan yang lebih sesuai. Anda boleh mencari model ceria dengan aksesori yang mesra kanak-kanak. Pilih nebulizer yang praktikal untuk anda sebagai penjaga. Jika anak anda atau orang di bawah jagaan anda memerlukan terapi nebulizer, adalah penting bagi penjaga lain untuk turut mengetahui cara menggunakannya dengan betul.

3. Keberkesanan alat

Pakar kesihatan anda akan mencadangkan nebulizer yang paling berkesan untuk kegunaan anda. Ketahuilah bahawa ubat-ubatan tertentu berfungsi dengan baik dengan jenis alat tertentu, dan tidak semua ubat boleh digunakan untuk nebulizer yang sama. Selain itu, anda juga perlu ingat bahawa terapi hanya berkesan jika alat dikendalikan dengan betul. Pastikan keupayaan anda menggunakan nebulizer dinilai oleh pakar kesihatan anda.  Jika anda tidak dapat menggunakan alat dengan betul, bincang dengan pakar kesihatan anda untuk alternatif lain. Jika anak anda menggunakan nebulizer, pastikan pakar kesihatan anda menilai semula secara berkala untuk memastikan alat yang digunakan sesuai dengan perkembangan usia anak anda.

Adalah penting untuk anda memilih alat yang mudah digunakan berdasarkan gaya hidup anda. Jika anda sering keluar, lebih baik memilih jenis mesh dan aksesori yang diperlukan seperti bekalan kuasa untuk dibawa bersama. Sebaliknya, jenis kompresor yang statik sesuai untuk digunakan oleh kanak-kanak atau orang tua atau jika anda lebih banyak menghabiskan masa di rumah.

Sesetengah orang suka membeli kedua-dua jenis nebulizer. Jika anda tidak pasti jenis yang hendak dibeli, mungkin lebih baik memilih jenis mesh untuk fungsi yang lebih versatil.

4. Faktor persekitaran

Bila dan di mana terapi aerosol diperlukan juga boleh memberi kesan kepada pemilihan alat. Terapi yang diberi secara rutin, sekali atau dua kali sehari tidak perlu mudah alih seperti ubat yang diberikan lebih kerap atau ubat penyelamat yang mungkin diperlukan pada bila-bila masa. Di persekitaran di mana anda berada berdekatan dengan orang lain, anda mungkin patut memilih alat yang kurang bising dan bertindak lebih cepat. Anda juga harus memilih alat yang mengehadkan atau menapis aerosol  untuk mengelakkan pendedahan orang lain kepada aerosol.

5. Kemudahan dos berganda

Ramai pesakit yang ditetapkan dengan lebih daripada satu ubat untuk disedut. Untuk mengelakkan kekeliruan tentang cara menggunakan setiap alat untuk setiap ubat, tanyakan kepada pakar kesihatan anda untuk mencadangkan alat yang sesuai dengan semua ubat anda. Menggunakan alat yang sama atau mengurangkan bilangan alat yang berbeza akan membuat anda lebih mengikut terapi sambil mengurangkan kekeliruan. Walaupun nebulizer membolehkan beberapa ubat-ubatan berlainan untuk dihirup pada masa yang sama, jangan menggabungkan ubat-ubatan melainkan jika mereka diketahui tidak memberi kesan buruk kepada satu sama lain.

6. Ketahanan

Pastikan alat yang anda pilih mempunyai ketahanan yang baik supaya ia dapat bertahan dengan penggunaan yang kerap dan prosedur pembersihan harian. Sekiranya anda tidak mahu membersihkan dan menyelenggara alat secara rutin, nebulizer yang memerlukan pembersihan yang teliti bukan pilihan yang baik untuk anda. Nebulizer bertahan lebih lama jika dijaga dengan baik yang melibatkan pemeriksaan penapis udara dengan kerap dan mengubahnya apabila perlu. Sekiranya ia terlalu membebankan anda,  anda boleh memilih alat dengan penyelenggaraan minimum atau alat pakai buang.

7. Kos dan penajaan

Nebulizer adalah pelaburan jangka masa panjang untuk kesihatan anda, jadi anda harus memanfaatkan bajet anda. Adalah sangat penting untuk memilih alat dengan kos berpatutan dan berkesan. Semak status insurans perubatan anda jika anda boleh mendapat penajaan. Jika anda membeli secara atas talian, cuba untuk memesan semua aksesori yang anda perlukan sekaligus untuk menjimatkan kos penghantaran. Anda juga boleh mencari harga diskaun dan promosi penghantaran. Jika alat terbaik bukanlah dalam lingkungan bajet anda, bincangkan dengan doktor anda untuk pilihan yang berpatutan.

8. Aksesori

Kenalpati aksesori yang anda perlukan atau lebih selesa. Adakah anak anda lebih suka topeng muka atau corong

mulut? Sesetengah orang tidak suka rasa masin yang dirasakan melalui ubat yang diberikan dengan corong mulut. Jika anda memilih untuk menggunakan topeng muka untuk anak anda, terdapat pilihan topeng comel yang membantu mereka berasa lebih gembira untuk menggunakannya.

Meggantikan aksesori dan penapis pada masa yang sepatutnya membantu memastikan sistem nebulizer anda bertahan lebih lama, yang menjimatkan wang anda dalam jangka masa panjang. Topeng nebulizer datang dalam pelbagai saiz. Anda perlu mengetahui saiz yang anda perlukan untuk menggantikannya sebelum membuat pesanan. Selain itu, ketahui jenis penapis, cawan ubat, dan bahagian yang anda perlukan khusus untuk nebulizer anda.

Kajian mendapati bahawa ramai pesakit kurang memahami prinsip rawatan nebulizer dan tidak menyedari apabila berlaku kerosakan. Oleh itu, pendidikan berterusan dengan pakar kesihatan anda adalah penting dalam memilih dan mengekalkan penggunaan alat yang sesuai untuk anda.


Tak Boleh Makan Nasi? Percaya Atau Tidak, 10% Orang Asia Sebenarnya Alergi Terhadap Nasi!

Nasi merupakan makanan ruji rakyat Malaysia. Kita makan nasi pada waktu pagi, petang dan juga malam.
Namun, tatkala kita menyuap nasi ke dalam mulut, pernahkah terfikir ada insan di luar sana yang menghidap reaksi alergi terhadap nasi?

Tahukah anda, walaupun orang Asia merupakan pemakan nasi yang terbesar di dunia, namun hampir 10% daripadanya mengalami alergi terhadap nasi!

Nasi ataupun nama saintifiknya Oryza sativa
 merupakan makanan popular yang dimakan oleh penduduk di seluruh dunia.

Selalunya, individu yang mengalami reaksi alergi semasa makan nasi akan mengalami satu keadaan yang dikenali sebagai
contact urticaria
.

Contact urticaria
merupakan satu tindak balas yang menyebabkan kulit menjadi kemerah-merahan dan membengkak sejurus sahaja individu tersebut mengalami sentuhan dengan bahan yang menyebabkan mereka mengalami reaksi alergi.

Baca lebih lanjut tentang  Alahan
di sini.

Reaksi alergi disebabkan nasi

Selama ini, nasi dikenali sebagai satu bahan yang jarang menyebabkan reaksi alergi.

Walau bagaimanapun, sejak tahun 1990, kes alahan terhadap nasi dilihat mengalami peningkatan di negara Jepun. Alergi nasi merupakan sesuatu yang jarang berlaku di Eropah ataupun di Amerika Syarikat.

Di Korea, sebuah laporan menyatakan bahawa daripada 240 orang kanak-kanak, 33 daripada mereka mempunyai alergi ini.
Jumlah ini merupakan sesuatu yang merisaukan.

Di Jepun, keadaan ini telah menjadi satu isu yang besar sehinggakan mereka bertindak mengeluarkan beras yang bersifat
hypoallergenic
(kurang mencetuskan reaksi alergi) untuk kegunaan penduduknya.

Namun, apa sebenarnya yang menyebabkan mereka ini mempunyai alergi terhadap nasi?

Salah satunya adalah disebabkan oleh sejenis protein atau globulin yang boleh ditemui di dalam tunas embrio nasi.

Globulin ini merupakan salah satu punca alergen yang bertanggungjawab ke atas reaksi alergi yang dialami oleh sesetengah orang.

Sebuah lagi kajian
melaporkan bahawa albumin
 yang mempunyai garis protein dalam lingkungan 14-16 kDa juga boleh mencetuskan reaksi alergi dalam kalangan mereka yang alami alergi nasi.

Walaupun alergen yang terkandung di dalam nasi berkurangan setelah dipanaskan, tapi kajian mendapati alergen ini tahan panas dan tidak mudah melerai.

Oleh itu, masih ramai yang tetap mengalami alahan terhadap nasi walaupun
nasi tersebut telah dimasak
.

Elak makanan berunsurkan nasi

Walaupun makanan tersebut tidak berupa nasi, ia mungkin mengandungi nasi sebagai salah satu bahan utamanya. Sebagai contoh, nasi mungkin terkandung di dalam
granola bar
ataupun bijirin sarapan.

Selain itu, makanan yang mempunyai label bebas gluten ataupun
gluten free
 mungkin mempunyai bahan yang berasaskan beras.

Selalunya roti yang bebas gluten diperbuat daripada
tepung beras
.

Sama seperti mee, puding dan biskut, anda perlu memastikan bahan-bahannya bebas daripada bahan berasaskan nasi untuk elakkan reaksi alahan.

Alergi yang paling lazim berlaku ialah alergi terhadap nasi putih. Alergi terhadap nasi putih lebih sukar untuk dikawal kerana di Malaysia, nasi putih ada di mana-mana dan digunakan di dalam pelbagai jenis produk.

Malah, banyak juga produk makanan lain yang mungkin menggunakan nasi sebagai bahan utama.

Oleh itu, jika anda mempunyai alergi terhadap nasi, pastikan anda sentiasa berhati-hati dengan apa yang anda makan. Sentiasa bertanya kepada pelayan tentang hidangan yang anda ingin beli jika anda makan di luar.

Anda mungkin berminat:

Kulit Gatal Sebab Jam Tangan, Gelang Atau Cincin? Mungkin Anda Mempunyai Alergi Nikel!

Jaga-Jaga Penghidap Asma & Alahan, Cuaca Juga Boleh Buatkan Anda Diserang Alergi!

Adakah alergi terhadap nasi boleh dirawat?

Selalunya, pesakit yang menghidap alergi ini ketika kecil akan
mengalami reaksi yang berkurangan
 apabila mereka meningkat umur.

Namun, masih ada sebilangan individu yang masih mengalami alahan ini walaupun mereka sudah berusia.

Jika anda mengalami gatal-gatal pada kawasan kulit, doktor mungkin akan memberi preskripsi ubat antihistamines untuk merawat simptom yang berkaitan dengan kulit anda.

Selain itu, jika anda mengalami asma akibat debunga yang berasal daripada beras, anda mungkin boleh menerima
inhaler
 yang mengandungi
corticosteroid
 bagi mengurangkan simptom yang dialami.

Simptom ringan yang anda alami disebabkan alergi
 makanan selalunya akan hilang dengan sendirinya.

Walau bagaimanapun, simptom alergi boleh menjadi teruk. Jika anda mengalami reaksi alergi yang amat teruk ataupun
anaphylaxis
, anda mungkin perlukan suntikan
epinephrine
.

Kesimpulan

Individu yang mengalami reaksi alergi ini perlu elakkan diri daripada makan ataupun menyentuh sebarang makanan berunsurkan nasi.

Selain itu, ruam yang disebabkan oleh alahan nasi selalunya akan hilang apabila bahan tersebut tidak lagi menyentuh kulit. Jika boleh, gunakan sarung tangan jika anda terpaksa menyentuh beras ataupun nasi.

Jika anda mengalami reaksi alergi terhadap nasi, anda perlu berjumpa dengan doktor dalam masa yang terdekat.

Doktor akan lakukan ujian
skin prick test
 untuk menentukan alergi anda. Untuk mengenal pasti alergi tersebut dengan lebih tepat, doktor mungkin akan mencadangkan ujian RAST bagi mengesahkan alergi yang anda alami.


Mengapa Perlu Habiskan Antibiotik?

Berhenti menggunakan antibiotik: Adakah ia selamat?

Terdapat banyak penyelidikan terhadap berapa lama perlu mengmbil antibiotik, untuk menentukan tempoh yang sesingkat mungkin sudah tentu diperlukan untuk membunuh semua bakteria.

Jika anda sedang dirawat untuk jangkitan, jenis antibiotik yang doktor anda tetapkan dan berapa lama untuk meneruskannya perlu berdasarkan bukti terbaik.

Jika anda berhenti rawatan awal, terdapat risiko antibiotik tidak akan membunuh semua bakteria yang menyebabkan anda sakit dan ia akan bermutasi dan menjadi kebal. Ini tidak akan berlaku kepada semua orang – masalahnya ialah kita tidak tahu siapa yang selamat berhenti rawatan awal.

Dengan mengambil semuanya seperti ditetapkan oleh doktor anda, walaupun jika anda mula berasa lebih baik daripada sebelum ini, anda meningkatkan peluang membunuh semua bakteria dan mengurangkan risiko rintangan.

WHO telah menerbitkan banyak garis panduan tentang rawatan untuk jangkitan yang berbeza dan telah mencadangkan jangka masa rawatan dan dos antibiotik berdasarkan bukti klinikal yang terbaik bagi setiap kes.

Kadang-kadang cadangan ini adalah untuk pengambilan pendek antibiotik daripada disyorkan sebelum ini, kerana kajian baru menunjukkan pengambilan pendek mempunyai kesan yang sama seperti pengambilan panjang terhadap merawat dan simptom. Dalam kes ini, rawatan yang lebih pendek lebih masuk akal – ia lebih cenderung untuk diselesaikan dengan baik, kurang kesan sampingan dan juga mungkin lebih murah.

Dasarnya adalah, doktor anda perlu mempunyai latihan tahunan dan akses kepada bukti terbaru – jadi mendengarnya. Apa sahaja yang pengambilan panjang antibiotik – ambil preskripsi penuh.

Menggunakan antibiotic dengan betul

Antibiotik digunakan untuk merawat hampir setiap simptom jerawat pneumonia. Menggunakan antibiotik adalah cara yang cepat untuk sembuh dalam masa yang singkat.

Ia adalah bernilai menyatakan bahawa antibiotik hanya memberi kesan kepada jangkitan bakteria. Walau bagaimanapun, antibiotik sering tidak mempunyai manfaat untuk jenis jangkitan lain.

Menggunakannya secara rutin akan meningkatkan risiko rintangan antibiotik, yang akan menyebabkan pemulihan yang berpanjangan, lebih lama tinggal di hospital, lebih banyak lawatan doktor dan rawatan yang lebih mahal.

Untuk selamat apabila menggunakan antibiotik, anda boleh mengambil langkah-langkah berikut:

Ikut preskripsi doktor
. Ini bermakna mengambil dos harian dan melengkapkan keseluruhan kursus rawatan. Anda boleh meminta doktor anda apa yang perlu dilakukan jika anda terlupa satu dos.

Jika anda mempunyai antibiotik lebihan, tidak teragak-agak dan membuangny.
Ia mungkin tidak menjadi antibiotik yang betul untuk masa depan anda jatuh sakit, dan ia bukanlah rawatan kursus penuh.

Jangan sekali-kali mengambil antibiotik yang ditetapkan untuk orang lain.

Jangan minta doktor untuk memberikan anda antibiotic.
Doktor anda tahu apa yang mereka lakukan. Anda boleh, bagaimanapun, tanya doktor anda bagaimana untuk merawat simptom anda.

Amalkan kebersihan yang baik.
Ia memang satu amalan yang baik untuk membasuh tangan anda dengan kerap. Pekerja Starbucks perlu mencuci tangan mereka setiap 30 minit untuk sebab itu. Ingat mencuci tangan selepas ke tandas, sebelum makan, semasa menyediakan makanan atau daging mentah. Basuh buah-buahan dan sayur-sayuran anda dan pastikan tempat kerja anda bersih.

Berikan anak-anak anda vaksin disyorkan.
Anda tidak perlu bimbang tentang antibiotik apabila anak anda imun kepada beberapa jenis bakteria. Pastikan anak anda boleh mendapatkan vaksinasi untuk melindungi mereka daripada jangkitan bakteria.

Jadi adakah ia selamat untuk berhenti menggunakan antibiotik apabila anda berasa lebih baik? Sudah tentu tidak. Berhenti antibiotik sebelum menamatkan rawatan kursus penuh boleh membawa kepada rintangan antibiotik dan hanya membuat kesihatan anda lebih buruk pada masa akan datang.